qundao/data-zh-poetry huggingface dataset:
建溪道间
作者：林泳
朝代：宋

白鹭沙头犊子眠，隔溪茅屋起炊烟。渔翁半醉斜阳里，？了柴门下钓船。三两渔舟竹影中，山禽相对哢晴风。小桥落日无人处，一树桃花照水红。
建溪道间·其一
作者：林泳
朝代：宋

白鹭沙头犊子眠，隔溪茅屋起炊烟。
渔翁半醉斜阳裏，𣡬了柴门下钓船。
建溪道间·其一
作者：林泳
朝代：宋

白鹭沙头犊子眠，隔溪茅屋起炊烟。渔翁半醉斜阳里，？了柴门下钓船。
建溪道间·其一
作者：林泳
朝代：宋
体裁：七言绝句

白鹭沙头犊子眠，隔溪茅屋起炊烟。渔翁半醉斜阳里，�了柴门下钓船。
建溪道间·其二
作者：林泳
朝代：宋

三两渔舟竹影中，山禽相对咔晴风。
小桥落日无人处，一树桃花照水红。
建溪道间·其二
作者：林泳
朝代：宋

三两渔舟竹影中，山禽相对哢晴风。小桥落日无人处，一树桃花照水红。
扬州杂诗
作者：林泳
朝代：宋

落日吟诗望戍楼，烟花空忆古扬州。开明桥下千家市，但见朝朝挂髑髅。角声吹月上城头，薄酒千杯不疗愁。要觅当年杜书记，栀灯数朵竹西楼。雄勇将军赴上流，三千选士一时休。营中妇女支官料，犹道儿郎在鄂州。
扬州杂诗·其一
作者：林泳
朝代：宋
体裁：七言绝句

落日吟诗望戍楼，烟花空忆古扬州。开明桥下千家市，但见朝朝挂髑髅。
扬州杂诗·其三
作者：林泳
朝代：宋
体裁：七言绝句

雄勇将军赴上流，三千选士一时休。营中妇女支官料，犹道儿郎在鄂州。
扬州杂诗·其二
作者：林泳
朝代：宋
体裁：七言绝句

角声吹月上城头，薄酒千杯不疗愁。要觅当年杜书记，栀灯数朵竹西楼。
揚州雜詩·其一
作者：林泳
朝代：宋

落日吟詩望戍樓，烟花空憶古揚州。
開明橋下千家市，但見朝朝掛髑髏。
揚州雜詩·其三
作者：林泳
朝代：宋

雄勇將軍赴上流，三千選士一時休。
營中婦女支官料，猶道兒郎在鄂州。
揚州雜詩·其二
作者：林泳
朝代：宋

角聲吹月上城頭，薄酒千杯不療愁。
要覓當年杜書記，梔燈數朵竹西樓。
春燕
作者：林泳
朝代：宋

鵲結巢隨太歲移，蜂分房占吉時飛。
好將說與青臺史，社日祇憑燕子歸。
春燕
作者：林泳
朝代：宋
体裁：七言绝句

鹊结巢随太岁移，蜂分房占吉时飞。好将说与青台史，社日祇凭燕子归。
杂述
作者：林泳
朝代：宋

俗士心胸塞，高人眼目醒。
罗浮夜半日，南极海中星。
观心无别法，问梦有前人。
夜或长于夜，身还外此身。
万种由心造，千灵并我生。
病中闻蚁斗，悟处喜馿鸣。
天因断鳌立，人共倮虫生。
积气元无物，含灵总有情。
坏衲归杜窖，还舟上玉天。
莫疑佛富贵，不信鬼神仙。
功名祇可笑，时命偶相当。
鸡豕能为帝，蚍蜉亦有王。
色界真魔界，仙乡半醉乡。
错寻醒酒石，痴觅返魂香。
生白灵观妙，飞玄隠韵奇。
不嫌崇有论，却爱步虚词。
叱诃郑玄日，挦扯义山时。
谁信冢中易，人疑昆裏诗。
檐夫通笔意，海客悟琴心。
禅法空中得，书生纸上寻。
杂述
作者：林泳
朝代：宋

俗士心胸塞，高人眼目醒。罗浮夜半日，南极海中星。观心无别法，问梦有前人。夜或长于夜，身还外此身。万种由心造，千灵并我生。病中闻蚁斗，悟处喜驴鸣。天因断鳌立，人共裸虫生。积气元无物，含灵总有情。坏衲归杜窖，还舟上玉天。莫疑佛富贵，不信鬼神仙。功名祇可笑，时命偶相当。鸡豕能为帝，蚍蜉亦有王。色界真魔界，仙乡半醉乡。错寻醒酒石，痴觅返魂香。生白灵观妙，飞玄隐韵奇。不嫌崇有论，却爱步虚词。叱诃郑玄日，挦扯义山时。谁信冢中易，人疑昆里诗。檐夫通笔意，海客悟琴心。禅法空中得，书生纸上寻。
杂述
作者：林泳
朝代：宋

关令著黄帝曰，柱史称圣人云。俗学谩誇臆说，仙书犹述旧闻。书生钻故纸里，衲子转法华时。易有九事未解，禅无一句可疑。谄道正为著相，谤禅未许知音。人无第一等眼，佛具若干种心。竺仙论五百劫，蒙叟誇八千春。但闻尧舜氏作，谁识羲黄上人。毕方鹤而一足，鬼车鸺而九头。物怪不知谁使，人身又复何求。坦腹东床佳婿，企脚北窗真人。谈笑眼前事业，风流膜外精神。祝柱客曾兴刺，斲窗史亦留名。我见诸相非相，天何不鸣善鸣。文章不宜命达，帝王亦忌时名。谩说赋求司马，曾闻诗杀道衡。唐士有非国语，汉人曾反离骚。依本定非笔杰，爱奇自是人豪。徐无党注欧史，黄仙鹤刻邕书。身外谁为知己，眼前我正是渠。
杂述
作者：林泳
朝代：宋

号谪仙人太白老，称村夫子少陵诗。眼花贺监犹差黠，气性杨公却自痴。弃稿谩浮瓢里去，爱诗曾入藏中来。护持不信无神物，磨灭应难入劫灰。坏事曾闻嗔怪鬼，捉囚可不畏天公。抚床卫瓘宁非醉，对策刘蕡恐是风。仙掌承来求大药，法身赎得费千金。两宗曾误国家事，百世谁明佛老心。兴亡岂料秦为晋，广莫宁知魏有梁。万岁是非同变灭，四维上下可思量。恨无短剑乘风去，纵有长绳奈日何。谩说千年归鹤表，最怜九代入鸡窠。一念重来如祖忍，三生尽见有图澄。虎虽化女心常在，鹰已为鸠眼可憎。身无用处法当隐，诗要工时例是穷。东海校书称钓客，香山学士作渔翁。俗交毋惜三分话，道眼须看上一层。太傅莫疑高屐客，都官休厌紫衣僧。人生作计蛇添足，世事难知卵有毛。养得元身差快乐，具他法眼始孤高。
杂述·其一
作者：林泳
朝代：宋

关令着黄帝曰，柱史称圣人云。
俗学谩夸臆说，仙书犹述旧闻。
杂述·其一
作者：林泳
朝代：宋

关令著黄帝曰，柱史称圣人云。俗学谩誇臆说，仙书犹述旧闻。
杂述·其一
作者：林泳
朝代：宋
体裁：七言绝句

号谪仙人太白老，称村夫子少陵诗。眼花贺监犹差黠，气性杨公却自痴。
杂述·其一〇
作者：林泳
朝代：宋

徐无党註欧史，黄仙鹤刻邕书。
身外谁为知己，眼前我正是渠。
杂述·其七
作者：林泳
朝代：宋
体裁：七言绝句

一念重来如祖忍，三生尽见有图澄。虎虽化女心常在，鹰已为鸠眼可憎。
杂述·其七
作者：林泳
朝代：宋
体裁：六言诗

祝柱客曾兴刺，斲窗史亦留名。我见诸相非相，天何不鸣善鸣。
杂述·其三
作者：林泳
朝代：宋
体裁：七言绝句

坏事曾闻嗔怪鬼，捉囚可不畏天公。抚床卫瓘宁非醉，对策刘蕡恐是风。
杂述·其三
作者：林泳
朝代：宋

谄道正为着相，谤禅未许知音。
人无第一等眼，佛具若干种心。
杂述·其三
作者：林泳
朝代：宋

谄道正为著相，谤禅未许知音。人无第一等眼，佛具若干种心。
杂述·其九
作者：林泳
朝代：宋
体裁：七言绝句

俗交毋惜三分话，道眼须看上一层。太傅莫疑高屐客，都官休厌紫衣僧。
杂述·其九
作者：林泳
朝代：宋
体裁：六言诗

唐士有非国语，汉人曾反离骚。依本定非笔杰，爱奇自是人豪。
杂述·其二
作者：林泳
朝代：宋

书生钻故纸裏，衲子转法华时。
易有九事未解，禅无一句可疑。
杂述·其二
作者：林泳
朝代：宋

书生钻故纸里，衲子转法华时。易有九事未解，禅无一句可疑。
杂述·其二
作者：林泳
朝代：宋

弃稿谩浮瓢裏去，爱诗曾入藏中来。
护持不信无神物，磨灭应难入劫灰。
杂述·其二
作者：林泳
朝代：宋

弃稿谩浮瓢里去，爱诗曾入藏中来。护持不信无神物，磨灭应难入劫灰。
杂述·其五
作者：林泳
朝代：宋
体裁：七言绝句

兴亡岂料秦为晋，广莫宁知魏有梁。万岁是非同变灭，四维上下可思量。
杂述·其五
作者：林泳
朝代：宋

毕方鹤而一足，鬼车鸺而九头。物怪不知谁使，人身又复何求。
杂述·其五
作者：林泳
朝代：宋

毕方鹤而一足，鬼车鸺而九头。
物怪不知谁使，人身又復何求。
杂述·其八
作者：林泳
朝代：宋
体裁：六言诗

文章不宜命达，帝王亦忌时名。谩说赋求司马，曾闻诗杀道衡。
杂述·其八
作者：林泳
朝代：宋

身无用处法当隐，诗要工时例是穷。东海校书称钓客，香山学士作渔翁。
杂述·其八
作者：林泳
朝代：宋

身无用处法当隠，诗要工时例是穷。
东海校书称钓客，香山学士作渔翁。
杂述·其六
作者：林泳
朝代：宋
体裁：六言诗

坦腹东床佳婿，企脚北窗真人。谈笑眼前事业，风流膜外精神。
杂述·其六
作者：林泳
朝代：宋
体裁：七言绝句

恨无短剑乘风去，纵有长绳奈日何。谩说千年归鹤表，最怜九代入鸡窠。
杂述·其十
作者：林泳
朝代：宋
体裁：七言绝句

人生作计蛇添足，世事难知卵有毛。养得元身差快乐，具他法眼始孤高。
杂述·其十
作者：林泳
朝代：宋

徐无党注欧史，黄仙鹤刻邕书。身外谁为知己，眼前我正是渠。
杂述·其四
作者：林泳
朝代：宋
体裁：七言绝句

仙掌承来求大药，法身赎得费千金。两宗曾误国家事，百世谁明佛老心。
杂述·其四
作者：林泳
朝代：宋

竺仙论五百劫，蒙叟誇八千春。但闻尧舜氏作，谁识羲黄上人。
杂述·其四
作者：林泳
朝代：宋

竺僊论五百劫，蒙叟夸八千春。
但闻尧舜氏作，谁识羲黄上人。
澹津园看梅
作者：林泳
朝代：宋

三嗅清香水月边，冷然着我玉虚天。
何须白雪黄芽诀，只服梅花也解仙。
澹津园看梅
作者：林泳
朝代：宋

三嗅清香水月边，冷然著我玉虚天。何须白雪黄芽诀，只服梅花也解仙。
澹津園看梅
作者：林泳
朝代：宋

三嗅清香水月邊，冷然著我玉虛天。
何須白雪黄芽訣，只服梅花也解仙。
白头吟
作者：林泳
朝代：宋
体裁：乐府曲辞

弹却眼中泪，自唱白头吟。借君向时耳，明妾今朝心。身苦尚可忍，心苦不可禁。妾心似妾镜，对景长相寻。君心似君琴，转手成别音。失身妾命薄，轻身妾恨深。再唱白头吟，击碎青玉簪。
白莲
作者：林泳
朝代：宋

西湖万景惹诗狂，爱此孤高压众芳。大士化身衣未解，西施净面镜慵妆。岁寒却有花堪比，水种应无草敢香。茉莉素馨方用事，鼻参眼入细平章。泰华仙根不染尘，一枝冷淡种尤真。俗缘梦断承妃步，色相空来坐佛身。净比禅心月上女，妆羞丽质水边人。纻袍羽扇吟相对，笑杀思王赋洛神。
白莲·其一
作者：林泳
朝代：宋

西湖万景惹诗狂，爱此孤高压众芳。大士化身衣未解，西施净面镜慵妆。岁寒却有花堪比，水种应无草敢香。茉莉素馨方用事，鼻参眼入细平章。
白莲·其一
作者：林泳
朝代：宋

西湖万景惹诗狂，爱此孤高压众芳。
大士化身衣未解，西施浄面镜慵粧。
岁寒却有花堪比，水种应无草敢香。
茉莉素馨方用事，鼻参眼入细平章。
白莲·其二
作者：林泳
朝代：宋

泰华仙根不染尘，一枝冷淡种尤真。俗缘梦断承妃步，色相空来坐佛身。净比禅心月上女，妆羞丽质水边人。纻袍羽扇吟相对，笑杀思王赋洛神。
白莲·其二
作者：林泳
朝代：宋

泰华仙根不染尘，一枝冷淡种尤真。
俗缘梦断承妃步，色相空来坐佛身。
凈比禅心月上女，粧羞丽质水边人。
纻袍羽扇吟相对，笑杀思王赋洛神。
白蓮·其一
作者：林泳
朝代：宋

西湖萬景惹詩狂，愛此孤高壓衆芳。
大士化身衣未解，西施浄面鏡慵粧。
歲寒却有花堪比，水種應無草敢香。
茉莉素馨方用事，鼻參眼入細平章。
白蓮·其二
作者：林泳
朝代：宋

泰華仙根不染塵，一枝冷淡種尤真。
俗緣夢斷承妃步，色相空來坐佛身。
凈比禪心月上女，粧羞麗質水邊人。
紵袍羽扇吟相對，笑殺思王賦洛神。
白頭吟
作者：林泳
朝代：宋

彈却眼中淚，自唱白頭吟。
借君向時耳，明妾今朝心。
身苦尚可忍，心苦不可禁。
妾心似妾鏡，對景長相尋。
君心似君琴，轉手成別音。
失身妾命薄，輕身妾恨深。
再唱白頭吟，擊碎青玉簪。
蔬餐
作者：林泳
朝代：宋

山人藜苋惯枯肠，上顿时凭般若汤。
折项葫芦初熟美，着毛萝卜久煨香。
炊粱剪韭贫聊办，煮餠浇葱病未尝。
晦叔十斋从客笑，空房巾钵似支郎。
蔬餐
作者：林泳
朝代：宋

山人藜苋惯枯肠，上顿时凭般若汤。折项葫芦初熟美，著毛萝卜久煨香。炊粱剪韭贫聊办，煮饼浇葱病未尝。晦叔十斋从客笑，空房巾钵似支郎。
蔬餐
作者：林泳
朝代：宋

山人藜莧慣枯腸，上頓時憑般若湯。
折項葫蘆初熟美，著毛蘿蔔久煨香。
炊粱剪韭貧聊辦，煮餠澆葱病未嘗。
晦叔十齋從客笑，空房巾鉢似支郎。
西湖无水
作者：林泳
朝代：宋

红云赤日煮清澜，涸蚌枯鱼不忍看。佛老因言沧海变，诗人曾赋洞庭乾。弄船渡子愁归去，枕鼓雷官唤醒难。谩道天仙司下土，绿章几度祝星坛。
西湖无水
作者：林泳
朝代：宋

红云赤日煮清澜，涸蜯枯鱼不忍看。
佛老因言沧海变，诗人曾赋洞庭干。
弄船渡子愁归去，枕鼓雷官唤醒难。
谩道天仙司下土，绿章几度祝星坛。
西湖無水
作者：林泳
朝代：宋

紅雲赤日煮清瀾，涸蜯枯魚不忍看。
佛老因言滄海變，詩人曾賦洞庭乾。
弄船渡子愁歸去，枕鼓雷官喚醒難。
謾道天仙司下土，綠章幾度祝星壇。
詠塵
作者：林泳
朝代：宋

野馬相吹生不盡，海犀能辟語成空。
高埋旗鼓無邊黑，暗染衣冠日下紅。
寧可濯纓歌濁水，莫教舉扇障西風。
渾無一點仙家殿，應在三韓漂渺中。
論詩絕句依老人韻·其一
作者：林泳
朝代：宋

刪後紛紛競長雄，詩家妙處幾家同。
門前荒草深三尺，老艾當年說國風。
論詩絕句依老人韻·其二
作者：林泳
朝代：宋

風騷一脈苦難知，媲白抽黄世不疑。
沈謝諸人聲律起，千年無復性情詩。
讀老人近詩
作者：林泳
朝代：宋

澤國歸來掩竹扉，千年知己十年詩。
讀書動地驚天事，得句吟風弄月時。
紙上聖賢相唯諾，塵邊老宿費思惟。
縱誇萬首龜堂集，樂處龜堂未必知。
讀關尹子
作者：林泳
朝代：宋

杏壇之外聖人徒，千載遺編喜卷舒。
一字名篇原易卦，萬言論道廣聃書。
黄庭丹學分苗裔，紫府仙經得緒餘。
正爲文章太奇崛，尋常眼目亦疪渠。
论诗绝句依老人韵
作者：林泳
朝代：宋

删后纷纷竞长雄，诗家妙处几家同。门前荒草深三尺，老艾当年说国风。风骚一脉苦难知，媲白抽黄世不疑。沈谢诸人声律起，千年无复性情诗。
论诗绝句依老人韵·其一
作者：林泳
朝代：宋
体裁：七言绝句

删后纷纷竞长雄，诗家妙处几家同。门前荒草深三尺，老艾当年说国风。
论诗绝句依老人韵·其二
作者：林泳
朝代：宋

风骚一脉苦难知，媲白抽黄世不疑。沈谢诸人声律起，千年无复性情诗。
论诗绝句依老人韵·其二
作者：林泳
朝代：宋

风骚一脉苦难知，媲白抽黄世不疑。
沈谢诸人声律起，千年无復性情诗。
读关尹子
作者：林泳
朝代：宋

杏坛之外圣人徒，千载遗编喜卷舒。
一字名篇原易卦，万言论道广聃书。
黄庭丹学分苗裔，紫府仙经得绪余。
正为文章太奇崛，寻常眼目亦疪渠。
读关尹子
作者：林泳
朝代：宋

杏坛之外圣人徒，千载遗编喜卷舒。一字名篇原易卦，万言论道广聃书。黄庭丹学分苗裔，紫府仙经得绪馀。正为文章太奇崛，寻常眼目亦痹渠。
读老人近诗
作者：林泳
朝代：宋

泽国归来掩竹扉，千年知己十年诗。
读书动地惊天事，得句吟风弄月时。
纸上圣贤相唯诺，尘边老宿费思惟。
纵夸万首龟堂集，乐处龟堂未必知。
读老人近诗
作者：林泳
朝代：宋

泽国归来掩竹扉，千年知己十年诗。读书动地惊天事，得句吟风弄月时。纸上圣贤相唯诺，尘边老宿费思惟。纵誇万首龟堂集，乐处龟堂未必知。
贈俞竹心
作者：林泳
朝代：宋

避雨君平肆，相親一笑邊。
我歌大司命，君說小行年。
傾蓋多豪貴，掀簾半醉眠。
自言謀竹隠，聊覓印山錢。
赠俞竹心
作者：林泳
朝代：宋

避雨君平肆，相亲一笑边。我歌大司命，君说小行年。倾盖多豪贵，掀帘半醉眠。自言谋竹隐，聊觅印山钱。
赠俞竹心
作者：林泳
朝代：宋

避雨君平肆，相亲一笑边。
我歌大司命，君说小行年。
倾盖多豪贵，掀帘半醉眠。
自言谋竹隠，聊觅印山钱。
雜述
作者：林泳
朝代：宋

俗士心胸塞，高人眼目醒。
羅浮夜半日，南極海中星。
觀心無別法，問夢有前人。
夜或長於夜，身還外此身。
萬種由心造，千靈並我生。
病中聞蟻鬭，悟處喜馿鳴。
天因斷鼇立，人共倮蟲生。
積氣元無物，含靈總有情。
壞衲歸杜窖，還舟上玉天。
莫疑佛富貴，不信鬼神仙。
功名祇可笑，時命偶相當。
雞豕能爲帝，蚍蜉亦有王。
色界真魔界，仙鄉半醉鄉。
錯尋醒酒石，癡覓返魂香。
生白靈觀妙，飛玄隠韻奇。
不嫌崇有論，却愛步虛詞。
叱訶鄭玄日，撏扯義山時。
誰信塚中易，人疑崑裏詩。
檐夫通筆意，海客悟琴心。
禪法空中得，書生紙上尋。
雜述·其一
作者：林泳
朝代：宋

號謫仙人太白老，稱村夫子少陵詩。
眼花賀監猶差黠，氣性楊公却自癡。
雜述·其一
作者：林泳
朝代：宋

關令著黄帝曰，柱史稱聖人云。
俗學謾誇臆說，仙書猶述舊聞。
雜述·其一〇
作者：林泳
朝代：宋

人生作計蛇添足，世事難知卵有毛。
養得元身差快樂，具他法眼始孤高。
雜述·其一〇
作者：林泳
朝代：宋

徐無黨註歐史，黄仙鶴刻邕書。
身外誰爲知己，眼前我正是渠。
雜述·其七
作者：林泳
朝代：宋

一念重來如祖忍，三生盡見有圖澄。
虎雖化女心常在，鷹已爲鳩眼可憎。
雜述·其七
作者：林泳
朝代：宋

祝柱客曾興刺，斲窗史亦留名。
我見諸相非相，天何不鳴善鳴。
雜述·其三
作者：林泳
朝代：宋

壞事曾聞嗔怪鬼，捉囚可不畏天公。
撫床衛瓘寧非醉，對策劉蕡恐是風。
雜述·其三
作者：林泳
朝代：宋

諂道正爲著相，謗禪未許知音。
人無第一等眼，佛具若干種心。
雜述·其九
作者：林泳
朝代：宋

俗交毋惜三分話，道眼須看上一層。
太傅莫疑高屐客，都官休厭紫衣僧。
雜述·其九
作者：林泳
朝代：宋

唐士有非國語，漢人曾反離騷。
依本定非筆傑，愛奇自是人豪。
雜述·其二
作者：林泳
朝代：宋

書生鑽故紙裏，衲子轉法華時。
易有九事未解，禪無一句可疑。
雜述·其二
作者：林泳
朝代：宋

棄稿謾浮瓢裏去，愛詩曾入藏中來。
護持不信無神物，磨滅應難入劫灰。
雜述·其五
作者：林泳
朝代：宋

畢方鶴而一足，鬼車鵂而九頭。
物怪不知誰使，人身又復何求。
雜述·其五
作者：林泳
朝代：宋

興亡豈料秦爲晉，廣莫寧知魏有梁。
萬歲是非同變滅，四維上下可思量。
雜述·其八
作者：林泳
朝代：宋

文章不宜命達，帝王亦忌時名。
謾說賦求司馬，曾聞詩殺道衡。
雜述·其八
作者：林泳
朝代：宋

身無用處法當隠，詩要工時例是窮。
東海校書稱釣客，香山學士作漁翁。
雜述·其六
作者：林泳
朝代：宋

坦腹東床佳婿，企脚北窗真人。
談笑眼前事業，風流膜外精神。
雜述·其六
作者：林泳
朝代：宋

恨無短劍乘風去，縱有長繩奈日何。
謾說千年歸鶴表，最憐九代入雞窠。
雜述·其四
作者：林泳
朝代：宋

仙掌承來求大藥，法身贖得費千金。
兩宗曾誤國家事，百世誰明佛老心。
雜述·其四
作者：林泳
朝代：宋

竺僊論五百劫，蒙叟誇八千春。
但聞堯舜氏作，誰識羲黄上人。
題百五叔自得齋壁
作者：林泳
朝代：宋

矮屋匡床兩鬢皤，逍遥委順奈吾何。
三千世界醉鄉大，十二時中靜坐多。
疎懶對人如素隠，等閑出語似禪和。
便須敕斷子平事，來伴溪翁安樂窩。
題進道西樓
作者：林泳
朝代：宋

買屋西樓好，詩中著卧龍。
青山相對處，黄檗最高峯。
小儘容書畫，低猶俯竹松。
市聲不到耳，驚夢是鄰鍾。
题百五叔自得斋壁
作者：林泳
朝代：宋

矮屋匡床两鬓皤，逍遥委顺奈吾何。
三千世界醉乡大，十二时中静坐多。
疎懒对人如素隠，等闲出语似禅和。
便须敕断子平事，来伴溪翁安乐窝。
题百五叔自得斋壁
作者：林泳
朝代：宋

矮屋匡床两鬓皤，逍遥委顺奈吾何。三千世界醉乡大，十二时中静坐多。疏懒对人如素隐，等闲出语似禅和。便须敕断子平事，来伴溪翁安乐窝。
题进道西楼
作者：林泳
朝代：宋

买屋西楼好，诗中着卧龙。
青山相对处，黄檗最高峯。
小尽容书画，低犹俯竹松。
市声不到耳，惊梦是邻钟。
题进道西楼
作者：林泳
朝代：宋

买屋西楼好，诗中著卧龙。青山相对处，黄檗最高峰。小尽容书画，低犹俯竹松。市声不到耳，惊梦是邻钟。
冷泉
作者：林洪
朝代：宋

一泓清可沁詩脾，冷暖年來只自知。
流出西湖載歌舞，回頭不是在山時。
冷泉
作者：林洪
朝代：宋

一泓清可沁诗脾，冷暖年来只自知。
流出西湖载歌舞，回头不是在山时。
句
作者：林洪
朝代：宋

雪翻夜鉢裁成玉，春化寒酥剪作金。
句
作者：林洪
朝代：宋

雪翻夜钵裁成玉，春化寒酥剪作金。
孤山隐居
作者：林洪
朝代：宋

为怕因诗题姓名，特寻孤处隐吟身。当时祗向梅花说，不道梅花说与人。
孤山隠居
作者：林洪
朝代：宋

为怕因诗题姓名，特寻孤处隠吟身。
当时祗向梅花说，不道梅花说与人。
孤山隠居
作者：林洪
朝代：宋

爲怕因詩題姓名，特尋孤處隠吟身。
當時祗向梅花說，不道梅花說與人。
宮詞
作者：林洪
朝代：宋
体裁：七言绝句

殿上袞衣明日月，硯中旗影動龍蛇。
縱橫禮樂三千字，獨對丹墀日未斜。
宮詞
作者：林洪
朝代：宋

金殿當頭紫閣重，仙人掌上玉芙蓉。
太平天子朝元日，五色雲車駕六龍。
恋绣衾·冰肌生怕雪未禁
作者：林洪
朝代：宋
体裁：词

冰肌生怕雪未禁。翠屏前、短瓶满簪。真个是、疏枝瘦，认花儿、不要浪吟。等闲蜂蝶都休惹，暗香来、时借水沉。既得个、厮偎伴，任风霜、尽自放心。
戀繡衾
作者：林洪
朝代：宋

冰肌生怕雪未禁。翠屏前、短瓶滿簪。真個是、疏枝瘦，認花兒、不要浪吟。等閒蜂蝶都休惹，暗香來、時借水沉。既得個、廝偎伴，任風霜、儘自放心。
折柳
作者：林洪
朝代：宋
体裁：七言绝句

湖边杨柳色如金，几日不来成绿阴。折得柔条入城去，教人知道已春深。
折柳
作者：林洪
朝代：宋

湖邊楊柳色如金，幾日不來成綠陰。
折得柔條入城去，教人知道已春深。
春宫
作者：林洪
朝代：宋
体裁：五言绝句

桃李六宫寂，君王在石渠。临鸾悔梳洗，女色不如书。
春宮
作者：林洪
朝代：宋

桃李六宮寂，君王在石渠。
臨鸞悔梳洗，女色不如書。
枕上作
作者：林洪
朝代：宋

天街月未沈，來者已駸駸。
夜若可無睡，人應更有心。
香凝衾正暖，燈隔帳如陰。
亦欲呼童起，誰門能賞音。
枕上作
作者：林洪
朝代：宋
体裁：五言律诗

天街月未沈，来者已骎骎。夜若可无睡，人应更有心。香凝衾正暖，灯隔帐如阴。亦欲呼童起，谁门能赏音。
桐下
作者：林洪
朝代：宋
体裁：七言律诗

无名花草上闲坡，病叶成堆客罕过。注易欠工知学少，种桐收效得阴多。破篱自补忧边事，断简重穿忆世科。近日转知闲最好，旋沽邻酒谢诗魔。
桐下
作者：林洪
朝代：宋

無名花草上閑坡，病葉成堆客罕過。
注易欠工知學少，種桐收效得陰多。
破籬自補憂邊事，斷簡重穿憶世科。
近日轉知閑最好，旋沽鄰酒謝詩魔。
楼居
作者：林洪
朝代：宋

梅边未有屋三间，僦得楼居特暂安。
天下事非容易说，门前山可久长看。
瓶花频换春常在，阶草不除秋自残。
岂是江湖难着脚，如今平地亦狂澜。
楼居
作者：林洪
朝代：宋

梅边未有屋三间，僦得楼居特暂安。天下事非容易说，门前山可久长看。瓶花频换春常在，阶草不除秋自残。岂是江湖难著脚，如今平地亦狂澜。
樓居
作者：林洪
朝代：宋

梅邊未有屋三間，僦得樓居特暫安。
天下事非容易說，門前山可久長看。
瓶花頻換春常在，階草不除秋自殘。
豈是江湖難著脚，如今平地亦狂瀾。
水仙花
作者：林洪
朝代：宋

清真处子面，刚烈丈夫心。翠带拖云舞，金卮照雪斟。苦吟吟不得，移入伯牙琴。
水仙花
作者：林洪
朝代：宋

清真处子面，刚烈丈夫心。
翠带拖云舞，金巵照雪斟。
苦吟吟不得，移入伯牙琴。
水仙花
作者：林洪
朝代：宋

清真處子面，剛烈丈夫心。
翠带拖雲舞，金巵照雪斟。
苦吟吟不得，移入伯牙琴。
莲房鱼包
作者：林洪
朝代：宋
体裁：七言绝句

锦□金蓑织几重，问鱼何事得相容。涌身既入莲房去，好度华池独化龙。
萱草赞
作者：林洪
朝代：宋
体裁：四言诗

春日载阳，采萱于堂。天下乐兮，忧心乃忘。
蓮房魚包
作者：林洪
朝代：宋

錦□金蓑織幾重，問魚何事得相容。
湧身既入蓮房去，好度華池獨化龍。
西湖
作者：林洪
朝代：宋
体裁：七言绝句

烟生杨柳一痕月，雨弄荷花数点秋。此景此时摹不尽，画船归去有渔舟。
西湖
作者：林洪
朝代：宋

烟生楊柳一痕月，雨弄荷花數點秋。
此景此時摹不盡，畫船歸去有漁舟。
謀隠
作者：林洪
朝代：宋

篋書如葉半飄零，尚自浮家客帝京。
每遇事添新感慨，怕逢人說舊升平。
山如有約青常在，髮幸相饒白未生。
便作陰謀猶是晚，栽松何日得陰成。
谋隐
作者：林洪
朝代：宋

箧书如叶半飘零，尚自浮家客帝京。每遇事添新感慨，怕逢人说旧升平。山如有约青常在，发幸相饶白未生。便作阴谋犹是晚，栽松何日得阴成。
谋隠
作者：林洪
朝代：宋

箧书如叶半飘零，尚自浮家客帝京。
每遇事添新感慨，怕逢人说旧升平。
山如有约青常在，髮幸相饶白未生。
便作阴谋犹是晚，栽松何日得阴成。
釣臺
作者：林洪
朝代：宋

三聘殷勤起富春，如何一宿便辭君。
早知閑脚無伸處，只合青山卧白雲。
钓台
作者：林洪
朝代：宋
体裁：七言绝句

三聘殷勤起富春，如何一宿便辞君。早知闲脚无伸处，只合青山卧白云。
减字木兰花·嫣然笑粲
作者：林淳
朝代：宋
体裁：词

嫣然笑粲。醉靥融滋春意烂。侍宴终宵。欢动帘帏酒易消。尊前狂客。惊见蕊仙新谪籍。珠阁深关。丹就同归海上山。
减字木兰花·烛花呈灿
作者：林淳
朝代：宋
体裁：词

烛花呈灿。瑞气满筵春欲烂。月色中宵。疑是阶前雪未消。骚人词客。魂断蜡梅香已籍。谁更情关。一点新愁入远山。
减字木兰花（郑尚书席上借前韵）
作者：林淳
朝代：宋

嫣然笑粲。醉靥融滋春意烂。侍宴终宵。欢动帘帏酒易消。
尊前狂客。惊见蕊仙新谪籍。珠阖深关。丹就同归海上山。
旵山
作者：林淳
朝代：宋

昔來因檮雨，祝旱却重遊。
洞裏龍何在，山前水自流。
黄楊厄閏歲，白菊殿殘秋。
正好看雲起，朱簾莫下鈎。
旵山
作者：林淳
朝代：宋

昔来因梼雨，祝旱却重游。
洞裏龙何在，山前水自流。
黄杨厄闰岁，白菊殿残秋。
正好看云起，朱帘莫下鈎。
旵山
作者：林淳
朝代：宋

昔来因梼雨，祝旱却重游。洞里龙何在，山前水自流。黄杨厄闰岁，白菊殿残秋。正好看云起，朱帘莫下钩。
柳梢青
作者：林淳
朝代：宋

富貴園林。清虛清館，隨意登臨。物外風光，雲明花媚，鳥語煙深。徐徐緩轡微吟。迤邐度、松間柳陰。覽遍幽奇，小舟歸晚，月映波心。
柳梢青·富贵园林
作者：林淳
朝代：宋
体裁：词

富贵园林。清虚清馆，随意登临。物外风光，云明花媚，鸟语烟深。徐徐缓辔微吟。迤逦度、松间柳阴。览遍幽奇，小舟归晚，月映波心。
水調歌頭
作者：林淳
朝代：宋

湖波漲新綠，環繞越王山。棠齋清晝餘暇，贏得靜中觀。四面屏圍碧玉，十里障開雲錦，冰鑑倒晴瀾。目送孤鴻遠，心與白鷗閒。隘遊人，喧鼓吹，雜歌歡。曉天澄霽，花羞柳妒怯春寒。好在風光滿眼，只恐陽春有腳，催詔下天關。剩寫鵝溪幅，歸去鳳池看。
水調歌頭
作者：林淳
朝代：宋

瀟灑東湖上，夜雨洗清秋。朝來塵霽，凝望千里興悠悠。山色揉藍深染，波影青銅新鑄，□冷翠光浮。蓑笠真吾事，聊整釣魚鉤。坐中客，凌王謝，更風流。一觴一詠，豪俊談笑氣吞牛。花月連環長好，到處名園池□，遇景且遨遊。試問陶元亮，底事賦歸休。
水調歌頭
作者：林淳
朝代：宋

疏水繞城郭，農利遍三山。使君重本，雅志初不在遊觀。化出玉壺境界，揮灑錦囊詞翰，筆下湧波瀾。天巧無餘蘊，意匠自舒閒。擁鰲頭，民同樂，頌聲歡。養花天氣，雲柔煙膩護朝寒。桃李滿城陰合，楊柳繞堤綠暗，幽鳥語間關。似訴風光好，留與後人看。
水調歌頭
作者：林淳
朝代：宋

螺水亙千古，鰲頂冠三山。年豐帥閫塵靜，欄檻縱遐觀。四望潮登浦漵，萬頃綠浮原野，堤岸溢波瀾。畎澮皆沾足，日永桔槔閒。肆華筵，魚鳥樂，眾賓歡。良辰好景，年年莫放此盟寒。且念新湖遺愛，莫作故園遐想，到處是鄉關。勳業知非晚，聊把鏡頻看。
水调歌头
作者：林淳
朝代：宋

疏水绕城郭，农利遍三山。使君重本，雅志初不在游观。化出玉壶境界，挥洒锦囊词翰，笔下涌波澜。天巧无馀蕴，意匠自舒闲。
拥鳌头，民间乐，颂声让。养花天气，云柔烟腻护朝寒。桃李满城阴合，杨柳绕堤绿暗，幽鸟语间关。似诉风光好，留与后人看。
水调歌头
作者：林淳
朝代：宋

螺水亘千古，鳌顶冠三山。年丰帅阃尘静，栏槛纵遐观。四望潮登浦溆，万顷绿浮原野，堤岸溢波澜。畎浍皆沾足，日永桔槔闲。
肆华筵，鱼鸟乐，众宾让。良辰好景，年年莫放此盟寒。且念新湖遗爱，莫作故园遐想，到处是乡关。勋业知非晚，聊把镜频看。
水调歌头·其二
作者：林淳
朝代：宋

疏水绕城郭，农利遍三山。使君重本，雅志初不在游观。化出玉壶境界，挥洒锦囊词翰，笔下涌波澜。天巧无馀蕴，意匠自舒闲。拥鳌头，民同乐，颂声欢。养花天气，云柔烟腻护朝寒。桃李满城阴合，杨柳绕堤绿暗，幽鸟语间关。似诉风光好，留与后人看。螺水亘千古，鳌顶冠三山。年丰帅阃尘静，栏槛纵遐观。四望潮登浦溆，万顷绿浮原野，堤岸溢波澜。畎浍皆沾足，日永桔槔闲。肆华筵，鱼鸟乐，众宾欢。良辰好景，年年莫放此盟寒。且念新湖遗爱，莫作故园遐想，到处是乡关。勋业知非晚，聊把镜频看。
水调歌头·湖波涨新绿
作者：林淳
朝代：宋
体裁：词

湖波涨新绿，环绕越王山。棠斋清昼馀暇，赢得静中观。四面屏围碧玉，十里障开云锦，冰鉴倒晴澜。目送孤鸿远，心与白鸥闲。隘游人，喧鼓吹，杂歌欢。晓天澄霁，花羞柳妒怯春寒。好在风光满眼，只恐阳春有脚，催诏下天关。剩写鹅溪幅，归去凤池看。
水调歌头·潇洒东湖上
作者：林淳
朝代：宋
体裁：词

潇洒东湖上，夜雨洗清秋。朝来尘霁，凝望千里兴悠悠。山色揉蓝深染，波影青铜新铸，□冷翠光浮。蓑笠真吾事，聊整钓鱼钩。坐中客，凌王谢，更风流。一觞一咏，豪俊谈笑气吞牛。花月连环长好，到处名园池□，遇景且遨游。试问陶元亮，底事赋归休。
水调歌头·疏水绕城郭
作者：林淳
朝代：宋
体裁：词

疏水绕城郭，农利遍三山。使君重本，雅志初不在游观。化出玉壶境界，挥洒锦囊词翰，笔下涌波澜。天巧无馀蕴，意匠自舒闲。拥鳌头，民同乐，颂声欢。养花天气，云柔烟腻护朝寒。桃李满城阴合，杨柳绕堤绿暗，幽鸟语间关。似诉风光好，留与后人看。
水调歌头·螺水亘千古
作者：林淳
朝代：宋
体裁：词

螺水亘千古，鳌顶冠三山。年丰帅阃尘静，栏槛纵遐观。四望潮登浦溆，万顷绿浮原野，堤岸溢波澜。畎浍皆沾足，日永桔槔闲。肆华筵，鱼鸟乐，众宾欢。良辰好景，年年莫放此盟寒。且念新湖遗爱，莫作故园遐想，到处是乡关。勋业知非晚，聊把镜频看。
水调歌头（次赵帅开西湖韵）
作者：林淳
朝代：宋

湖波涨新绿，环绕越王山。棠齐清昼馀暇，赢得静中观。四面屏围碧玉，十里障开云锦，冰监倒晴澜。目送孤鸿远，心与白鸥闲。
隘游人，喧鼓吹，杂歌让。晓天澄霁，花羞柳妒怯春寒。好在风光满眼，只恐阳春有脚，催诏下天关。剩写鹅溪幅，归去凤池看。
浣溪沙
作者：林淳
朝代：宋

冒雪休尋訪戴船。紅爐剩爇寶香然。閣兒煨暖兩三椽。更有玉杯傳素手，梅花相對兩爭妍。停杯聽唱月娟娟。
浣溪沙
作者：林淳
朝代：宋

卻憶西湖爛漫遊。水涵山影翠光浮。輕舟短棹不驚鷗。帶露精神花嫵媚，依風情態柳溫柔。鶯歌燕語巧相留。
浣溪沙·郑尚书席上再作
作者：林淳
朝代：宋
体裁：词

冒雪休寻访戴船。红炉剩爇宝香然。阁儿煨暖两三椽。更有玉杯传素手，梅花相对两争妍。停杯听唱月娟娟。
浣溪沙（忆西湖）
作者：林淳
朝代：宋
体裁：词

却忆西湖烂漫游。水涵山影翠光浮。轻舟短棹不惊鸥。带露精神花妩媚，依风情态柳温柔。莺歌燕语巧相留。
清心堂
作者：林淳
朝代：宋

好山佳水照晴檐，时鼓瑶琴颂雅南。吏散庭空无个事，一轮明月印寒潭。
清心堂
作者：林淳
朝代：宋

好山佳水照晴檐，时鼓瑶琴颂雅南。
吏散庭空无箇事，一轮明月印寒潭。
清心堂
作者：林淳
朝代：宋

好山佳水照晴簷，時鼓瑶琴頌雅南。
吏散庭空無箇事，一輪明月印寒潭。
減字木蘭花
作者：林淳
朝代：宋

嫣然笑粲。醉靨融滋春意爛。侍宴終宵。歡動簾幃酒易消。尊前狂客。驚見蕊仙新謫籍。珠閣深關。丹就同歸海上山。
減字木蘭花
作者：林淳
朝代：宋

燭花呈燦。瑞氣滿筵春欲爛。月色中宵。疑是階前雪未消。騷人詞客。魂斷蠟梅香已籍。誰更情關。一點新愁入遠山。
琴溪
作者：林淳
朝代：宋

湛湛長溪水，飛橋遠近通。
客喧墟市合，仙去釣臺空。
欲辨磨崖字，忽聞遵渚鴻。
僧無贊公趣，誰與論崖中。
琴溪
作者：林淳
朝代：宋
体裁：五言律诗

湛湛长溪水，飞桥远近通。客喧墟市合，仙去钓台空。欲辨磨崖字，忽闻遵渚鸿。僧无赞公趣，谁与论崖中。
秋霜閣吟
作者：林淳
朝代：宋

煙霞鬰林巒，天地橫機軸。
天巧出經緯，織來雲錦簇。
木杪見浮屠，突兀隠渠屋。
夕照含幽微，曛紅間深綠。
可望不可親，白鳥時往復。
飛閣凌秋霜，危檻倚修竹。
崖陰分白晝，颯爽變幽谷。
隙地清絕處，他年猶可卜。
山水固依然，爲我留蒼木。
秋霜阁吟
作者：林淳
朝代：宋

烟霞郁林峦，天地横机轴。天巧出经纬，织来云锦簇。木杪见浮屠，突兀隐渠屋。夕照含幽微，曛红间深绿。可望不可亲，白鸟时往复。飞阁凌秋霜，危槛倚修竹。崖阴分白昼，飒爽变幽谷。隙地清绝处，他年犹可卜。山水固依然，为我留苍木。
秋霜阁吟
作者：林淳
朝代：宋

烟霞鬰林峦，天地横机轴。
天巧出经纬，织来云锦簇。
木杪见浮屠，突兀隠渠屋。
夕照含幽微，曛红间深绿。
可望不可亲，白鸟时往復。
飞阁凌秋霜，危槛倚修竹。
崖阴分白昼，飒爽变幽谷。
隙地清绝处，他年犹可卜。
山水固依然，为我留苍木。
菩萨蛮
作者：林淳
朝代：宋

鹅谿净称烟笼月。澄心白称光浮雪。净白两俱宜。天然浓淡枝。
花光神意远。吮墨含毫浅。依约有香来。春风随手开。
菩萨蛮·鹅溪净称烟笼月
作者：林淳
朝代：宋
体裁：词

鹅溪净称烟笼月。澄心白称光浮雪。净白两俱宜。天然浓淡枝。花光神意远。吮墨含毫浅。依约有香来。春风随手开。
菩薩蠻
作者：林淳
朝代：宋

鵝溪淨稱煙籠月。澄心白稱光浮雪。淨白兩俱宜。天然濃淡枝。花光神意遠。吮墨含毫淺。依約有香來。春風隨手開。
蒸霞亭
作者：林淳
朝代：宋
体裁：七言绝句

种桃人去岁华更，依旧红霞照月明。但见浓云环百里，谁知春色满寰瀛。
蒸霞亭
作者：林淳
朝代：宋

種桃人去歲華更，依舊紅霞照月明。
但見濃雲環百里，誰知春色滿寰瀛。
錦照堂
作者：林淳
朝代：宋

溪西受日雲山麗，乞與溪東作錦屏。
好把生絹寫歸去，光華清晝爛門庭。
锦照堂
作者：林淳
朝代：宋
体裁：七言绝句

溪西受日云山丽，乞与溪东作锦屏。好把生绢写归去，光华清昼烂门庭。
風光閣
作者：林淳
朝代：宋

萬箇琅玕照碧溪，翠蘿蒼木與雲齊。
山南山北皆春色，豈特風光在水西。
风光阁
作者：林淳
朝代：宋

万个琅玕照碧溪，翠萝苍木与云齐。山南山北皆春色，岂特风光在水西。
风光阁
作者：林淳
朝代：宋

万箇琅玕照碧溪，翠萝苍木与云齐。
山南山北皆春色，岂特风光在水西。
鷓鴣天
作者：林淳
朝代：宋

天近襖知雨露濃。湖山無日不春風。閒花野草皆掀舞，曾在君王顧盼中。時易得，會難逢。朝為逆旅暮三公。蛟龍得雨飛無便，雞犬騰雲夙有功。
鹧鸪天·西湖
作者：林淳
朝代：宋
体裁：词

天近袄知雨露浓。湖山无日不春风。闲花野草皆掀舞，曾在君王顾盼中。时易得，会难逢。朝为逆旅暮三公。蛟龙得雨飞无便，鸡犬腾云夙有功。
鹧鸪天（西湖）
作者：林淳
朝代：宋

天近祅知雨露浓。湖山无日不春风。闲花野草皆掀舞，曾在君王愿盼中。
时易得，会难逢。朝为逆旅暮三公。蛟龙得雨飞无便，鸡犬腾云夙有功。
送交代秘丞归阙
作者：林渭夫
朝代：宋
体裁：七言律诗

分携何必恨依依，三载无私得意归。烟雨乍随孤棹去，鸳鸿重入九霄飞。旧题诗句刻文石，新创儒宫在翠微。后夜月明回首处，汀风萧飒动行衣。
送交代秘丞歸闕
作者：林渭夫
朝代：宋

分携何必恨依依，三載無私得意歸。
煙雨乍隨孤棹去，鴛鴻重入九霄飛。
舊題詩句刻文石，新創儒宮在翠微。
後夜月明回首處，汀風蕭颯動行衣。
題合浦守袁梧像
作者：林溥
朝代：宋

大造無私只一中，歷公五任協民風。
景星三出南台瑞，邊驛千章北海忠。
日映彤弓開嶺北，龍翔滄海啟江東。
只因外補功名損，可恨車音萬里空。
题合浦守袁梧像
作者：林溥
朝代：宋
体裁：七言律诗

大造无私只一中，历公五任协民风。景星三出南台瑞，边驿千章北海忠。日映彤弓开岭北，龙翔沧海启江东。只因外补功名损，可恨车音万里空。
晚對亭
作者：林漢宗
朝代：宋

晚對無人但翠屏，春猿秋鶴自飛吟。
滿船載酒來歌舞，誰識當年仁智心。
句
作者：林灵素
朝代：宋

政和丁酉西风秋，天子赐以骑青牛。
吕洞宾
作者：林灵素
朝代：宋
体裁：七言绝句

捻土为香事有因，世间宜假在宜真。洞宾却识林灵素，灵素何尝识洞宾。
无题
作者：林灵素
朝代：宋
体裁：七言绝句

苏黄不作文章客，童蔡翻为社稷臣。三十年来无定论，不知奸党是何人。
游天坛
作者：林灵素
朝代：宋

摆脱尘缨淡无欲，闲阅图经寻岳渎。
林泉何处惬予心，收拾琴书将卜筑。
崎岖不敢千里辞，东至太行人王屋。
先探藏花坞裏春，蟠桃毕竟何时熟。
燕萝故宅阳台宫，九龙戏珠画屏簇。
丹井沉沉寝月明，丫髻仙童把参斸。
昂头贪看华盖峰，蓦然悮入紫微谷。
上方楼阁与云闲，金碧交辉射林麓。
远尘沟有远尘人，夜半闻歌采芝曲。
策杖穷跻瘦龙岭，险似剑阁西向蜀。
扪参历井上冲冥，千剑断崖横独木。
自辰及酉脚力穷，恰到紫金堂下宿。
再拜新尝太乙泉，顿觉洒然消病骨。
褰衣竟入南天门，回首干坤小蛮触。
恍兮惚兮九霄间，万顷岚光醒醉目。
银座金腰玉顶寒，帝遣仙官分部属。
小有中藏万里地，都压洞大三十六。
日精月华左右奇，黛色倚空如削玉。
东观大海日轮红，西望穷边坛影绿。
炼丹炉下土犹香，抱出神丹知几斛。
巡山使者持太阿，保护神宫谁敢黩。
王母洞深非可测，雷霆屡震蛟龙窟。
遥指三官校勘台，樵人几度闻丝竹。
抱朴岩前采药童，手捻金芝身薜服。
北斗平联北斗星，自是天关通地轴。
蔴笼药柜翠相连，瑞草灵苗香馥郁。
一声长啸坐孤石，紫云悠悠送黄鹄。
箇中煞是麻姑仙，冷笑世间光景促。
游天坛
作者：林灵素
朝代：宋

摆脱尘缨淡无欲，闲阅图经寻岳渎。林泉何处惬予心，收拾琴书将卜筑。崎岖不敢千里辞，东至太行人王屋。先探藏花坞里春，蟠桃毕竟何时熟。燕萝故宅阳台宫，九龙戏珠画屏簇。丹井沉沉寝月明，丫髻仙童把参斸。昂头贪看华盖峰，蓦然误入紫微谷。上方楼阁与云闲，金碧交辉射林麓。远尘沟有远尘人，夜半闻歌采芝曲。策杖穷跻瘦龙岭，险似剑阁西向蜀。扪参历井上冲冥，千剑断崖横独木。自辰及酉脚力穷，恰到紫金堂下宿。再拜新尝太乙泉，顿觉洒然消病骨。褰衣竟入南天门，回首乾坤小蛮触。恍兮惚兮九霄间，万顷岚光醒醉目。银座金腰玉顶寒，帝遣仙官分部属。小有中藏万里地，都压洞大三十六。日精月华左右奇，黛色倚空如削玉。东观大海日轮红，西望穷边坛影绿。炼丹炉下土犹香，抱出神丹知几斛。巡山使者持太阿，保护神宫谁敢黩。王母洞深非可测，雷霆屡震蛟龙窟。遥指三官校勘台，樵人几度闻丝竹。抱朴岩前采药童，手撚金芝身薜服。北斗平联北斗星，自是天关通地轴。麻笼药匮翠相连，瑞草灵苗香馥郁。一声长啸坐孤石，紫云悠悠送黄鹄。个中煞是麻姑仙，冷笑世间光景促。
颂
作者：林灵素
朝代：宋
体裁：偈颂

四十五岁劳生，浮名满世峥嵘。只记神霄旧路，中秋月上三更。
题括苍洞
作者：林灵素
朝代：宋

落石泉声寒遶宫，倚阑山色翠摩空。
刘晨去后门长启，时见桃花满地红。
题濂溪
作者：林焕
朝代：宋
体裁：古风

我来濂溪拜夫子，马蹄深入一尺雪。长嗟岂惟溪泉廉，化得草木皆清洁。夫子德行万古师，坡云廉退乃一隅。有室既乐赋以拙，有溪何减名之愚。水性本清挠之浊，人心本善失则恶。安得此泉变作天下雨，饮者犹如梦之觉。
題太岳院壁
作者：林焞
朝代：宋

我來勸農值春雨，傍人笑我身藍縷。
我身藍縷分當然，唯有擔夫愁艱阻。
汝擔夫，聽我語，桑麻穀粟生於土。
若非雨澤滋發生，粒食片衣誰付與。
豈不見田間耕耨人，泥塗深沒股。
曉露濕雲鬟，歌笑采桑女。
他時蠶麥倍豐成，羅列甕盎鳴機杼。
一旦雨濘不爲勞，當念耕農蠶婦終歲服勤苦。
题太岳院壁
作者：林焞
朝代：宋
体裁：古风

我来劝农值春雨，傍人笑我身蓝缕。我身蓝缕分当然，唯有担夫愁艰阻。汝担夫，听我语，桑麻谷粟生于土。若非雨泽滋发生，粒食片衣谁付与。岂不见田间耕耨人，泥涂深没股。晓露湿云鬟，歌笑采桑女。他时蚕麦倍丰成，罗列瓮盎鸣机杼。一旦雨泞不为劳，当念耕农蚕妇终岁服勤苦。
題濂溪
作者：林煥
朝代：宋

我來濂溪拜夫子，馬蹄深入一尺雪。
長嗟豈惟溪泉廉，化得草木皆清潔。
夫子德行萬古師，坡云廉退乃一隅。
有室既樂賦以拙，有溪何減名之愚。
水性本清撓之濁，人心本善失則惡。
安得此泉變作天下雨，飲者猶如夢之覺。
題式之詩卷後
作者：林璧
朝代：宋

少年曾讀石屏詩，老去江湖幸見之。
百倍尋常真足惜，十存八九實堪悲。
蛙鳴蟬噪人爭羨，天巧神功彼自知。
我欲流傳天下去，爲求完本補亡誰。
题式之诗卷后
作者：林璧
朝代：宋
体裁：七言律诗

少年曾读石屏诗，老去江湖幸见之。百倍寻常真足惜，十存八九实堪悲。蛙鸣蝉噪人争羡，天巧神功彼自知。我欲流传天下去，为求完本补亡谁。
七日发岳麓道中寻梅不获至十日遇雪赋此
作者：林用中
朝代：宋
体裁：七言绝句

昨日来时万里林，长江雪厚侵犹深。苍茫不见梅花意，重对晴天豁晚襟。
七日發嶽麓道中尋梅不獲至十日遇雪賦此
作者：林用中
朝代：宋

昨日來時萬里林，長江雪厚侵猶深。
蒼茫不見梅花意，重對晴天豁晚襟。
十三晨起雪晴前言果驗用定王臺韵賦詩
作者：林用中
朝代：宋

今朝風日好，抱病起登臺。
山色愁無盡，江波去不回。
客懷無老草，節物又疎梅。
且莫催歸騎，憑欄更一杯。
十三晨起雪晴前言果验用定王台韵赋诗
作者：林用中
朝代：宋

今朝风日好，抱病起登台。
山色愁无尽，江波去不回。
客怀无老草，节物又疎梅。
且莫催归骑，凭栏更一杯。
十五日再登祝融峰用台字韵
作者：林用中
朝代：宋

惆怅独徘徊，晴岚绕古台。日从东海上，人自北山回。峰老曾经雪，天寒不放梅。野僧怜我倦，相观酒盈杯。
十五日再登祝融峰用台字韵
作者：林用中
朝代：宋

惆怅独徘徊，晴岚遶古台。
日从东海上，人自北山回。
峰老曾经雪，天寒不放梅。
野僧怜我倦，相观酒盈杯。
十五日再登祝融峰用臺字韵
作者：林用中
朝代：宋

惆悵獨徘徊，晴嵐遶古臺。
日從東海上，人自北山回。
峰老曾經雪，天寒不放梅。
野僧憐我倦，相觀酒盈杯。
十六日下山各賦二篇以紀時事云
作者：林用中
朝代：宋

匹馬返歸程，天寒雪眼明。
無窮身外事，難了世間情。
客向天邊去，風含玉佩聲。
別離與僧約，明歲再來迎。
十六日下山各赋二篇以纪时事云
作者：林用中
朝代：宋
体裁：五言律诗

匹马返归程，天寒雪眼明。无穷身外事，难了世间情。客向天边去，风含玉佩声。别离与僧约，明岁再来迎。
又和敬夫韵
作者：林用中
朝代：宋

青山不老千年在，白发如丝两鬓新。历尽高山数万里，未知何路是为真。
又和敬夫韵
作者：林用中
朝代：宋

青山不老千年在，白髮如丝两鬓新。
历尽高山数万里，未知何路是为真。
又和敬夫韵
作者：林用中
朝代：宋

青山不老千年在，白髮如絲兩鬢新。
歷盡高山數萬里，未知何路是爲真。
同游岳麓道遇大雪马上次敬夫韵
作者：林用中
朝代：宋
体裁：古风

遥瞻衡岳顶，云尽碧参差。人从南方至，雪坠西崖垂。谈玄问老子，鸣佩邀神妃。飞花舞琼瑶，青壁比珠玑。平生山水兴，行止只自知。飘飖凌浩荡，犹恐太白低。松持岁寒操，梅放冰雪姿。迢递昆崙颠，俯仰动遐思。兹峰名天下，突兀真绝奇。行行将易晚，去去尚追随。我爱君饮酒，君爱我赋诗。相看各惆怅，勉旃在明时。
同遊嶽麓道遇大雪馬上次敬夫韵
作者：林用中
朝代：宋

遥瞻衡嶽頂，雲盡碧參差。
人從南方至，雪墜西崖垂。
談玄問老子，鳴佩邀神妃。
飛花舞瓊瑶，青壁比珠璣。
平生山水興，行止只自知。
飄颻凌浩蕩，猶恐太白低。
松持歲寒操，梅放冰雪姿。
迢遞崑崙顛，俯仰動遐思。
茲峰名天下，突兀真絕奇。
行行將易晚，去去尚追隨。
我愛君飲酒，君愛我賦詩。
相看各惆悵，勉旃在明時。
后洞山口晚赋
作者：林用中
朝代：宋
体裁：五言律诗

西岭更西路，云岚最窈深。水流千涧底，树合四时阴。更得寻幽侣，何妨拥鼻吟。笑看云出岫，谁似此无心。
后洞雪压竹枝横道
作者：林用中
朝代：宋
体裁：七言绝句

山中景物自新奇，乘兴幽人写小诗。洞里竹枝遭雪压，何人扶起向明时。
壁間古畫精絕未聞有賞音者賦此
作者：林用中
朝代：宋

老樹參橫傍古陰，濃煙淡月試追尋。
自來無會丹青意，可惜良工苦片心。
壁间古画精绝未闻有赏音者赋此
作者：林用中
朝代：宋
体裁：七言绝句

老树参横傍古阴，浓烟淡月试追寻。自来无会丹青意，可惜良工苦片心。
夜宿方广闻长老守荣化去敬夫感而赋诗次韵
作者：林用中
朝代：宋
体裁：七言绝句

上方长老已寻真，禅室空存锡杖新。自是屋梁留夜月，可怜飘泊系留身。
夜宿方廣聞長老守榮化去敬夫感而賦詩次韵
作者：林用中
朝代：宋

上方長老已尋真，禪室空存錫杖新。
自是屋梁留夜月，可憐飄泊係留身。
夜得岳后庵僧家园新茶甚不多辄分数碗奉伯承
作者：林用中
朝代：宋
体裁：七言绝句

芽吐金英风味长，我于僧舍得先尝。饮时各尽卢仝量，去腻除繁有远香。
夜得嶽後菴僧家園新茶甚不多輒分數碗奉伯承
作者：林用中
朝代：宋

芽吐金英風味長，我于僧舍得先嘗。
飲時各盡盧仝量，去膩除繁有遠香。
将下山有作
作者：林用中
朝代：宋
体裁：七言绝句

昔日乘舆住此山，爱山五日住山间。今朝忽动思归兴，得伴先生杖屦还。
將下山有作
作者：林用中
朝代：宋

昔日乘輿住此山，愛山五日住山間。
今朝忽動思歸興，得伴先生杖屨還。
岳后步月
作者：林用中
朝代：宋
体裁：七言绝句

转缺霜轮出海边，故人千里共婵娟。山阴此夜明如练，月白风清人未眠。
崖边积雪取食清甚次敬夫韵
作者：林用中
朝代：宋
体裁：七言绝句

崖边琼玖吐清光，偶到山间得味尝。一段奇香今已会，冰牙冷齿裂人肠。
崖邊積雪取食清甚次敬夫韵
作者：林用中
朝代：宋

崖邊瓊玖吐清光，偶到山間得味嘗。
一段奇香今已會，冰牙冷齒裂人腸。
嶽後步月
作者：林用中
朝代：宋

轉缺霜輪出海邊，故人千里共嬋娟。
山陰此夜明如練，月白風清人未眠。
後洞山口晚賦
作者：林用中
朝代：宋

西嶺更西路，雲嵐最窈深。
水流千澗底，樹合四時陰。
更得尋幽侶，何妨擁鼻吟。
笑看雲出岫，誰似此無心。
後洞雪壓竹枝橫道
作者：林用中
朝代：宋

山中景物自新奇，乘興幽人寫小詩。
洞里竹枝遭雪壓，何人扶起向明時。
敬夫用定王台韵赋诗因復次韵
作者：林用中
朝代：宋

寂寞番君后，光华帝子来。
千年遗故国，万事只空台。
日月东西见，湖山表裏开。
从知爽鸠乐，莫做雍门哀。
敬夫用定王臺韵賦詩因復次韵
作者：林用中
朝代：宋

寂寞番君後，光華帝子來。
千年遺故國，萬事只空臺。
日月東西見，湖山表裏開。
從知爽鳩樂，莫做雍門哀。
方广圣灯次敬夫韵
作者：林用中
朝代：宋
体裁：七言绝句

灯长三世火长明，千里遗踪子细寻。自是神光能永夜，不妨金偈更降心。
方广奉怀定叟
作者：林用中
朝代：宋
体裁：七言绝句

相从偶到招提寺，独对西风忆羽人。澹泊烟霞深处卧，百年衣钵此生身。
方广寺睡觉次敬夫韵
作者：林用中
朝代：宋
体裁：七言绝句

寒溜山房太惨情，夜长枕畔听泉声。起来独自浑无语，牢落凄凉澹泊清。
方广版屋
作者：林用中
朝代：宋
体裁：五言绝句

上方古栋宇，年久自参差。动我行人想，相看各赋诗。
方广道中半岭少憩次敬夫韵
作者：林用中
朝代：宋

岭峻山高且息肩，芒鞋踏破野云烟。须臾直入上方去，又是乾坤一洞天。
方广道中半岭少憩次敬夫韵
作者：林用中
朝代：宋

岭峻山高且息肩，芒鞋踏破野云烟。
须臾直入上方去，又是干坤一洞天。
方广道中半岭少憩次敬夫韵
作者：林用中
朝代：宋

岭峻山高且息肩，芒鞋踏破野云烟。
须臾直入止方去，又是乾坤一洞天。
方廣奉懷定叟
作者：林用中
朝代：宋

相從偶到招提寺，獨對西風憶羽人。
澹泊煙霞深處卧，百年衣鉢此生身。
方廣寺睡覺次敬夫韵
作者：林用中
朝代：宋

寒溜山房太慘情，夜長枕畔聽泉聲。
起來獨自渾無語，牢落凄涼澹泊清。
方廣版屋
作者：林用中
朝代：宋

上方古棟宇，年久自參差。
動我行人想，相看各賦詩。
方廣聖燈次敬夫韵
作者：林用中
朝代：宋

燈長三世火長明，千里遺蹤子細尋。
自是神光能永夜，不妨金偈更降心。
方廣道中半嶺少憩次敬夫韵
作者：林用中
朝代：宋

嶺峻山高且息肩，芒鞋踏破野雲烟。
須臾直入上方去，又是乾坤一洞天。
晚霞
作者：林用中
朝代：宋
体裁：七言绝句

晚霞掩映祝融峰，衡岳高低烂熳红。愿学陵阳修炼术，朝餐一片趁天风。
晚霞
作者：林用中
朝代：宋

晚霞掩映祝融峰，衡嶽高低爛熳紅。
願學陵陽修煉術，朝餐一片趁天風。
林間殘雪時落鏘然有聲賦此
作者：林用中
朝代：宋

天花亂落類瓊瑶，遊賞行人覺路遥。
林畔殘枝猶被壓，數聲佩玉遍青霄。
林间残雪时落锵然有声赋此
作者：林用中
朝代：宋
体裁：七言绝句

天花乱落类琼瑶，游赏行人觉路遥。林畔残枝犹被压，数声佩玉遍青霄。
枯木
作者：林用中
朝代：宋

数年抱叶不萌芽，终岁淹淹绝藓花。
廊庙大材工舍用，何须把节向人夸。
枯木
作者：林用中
朝代：宋

数年抱叶不萌芽，终岁淹淹绝藓花。廊庙大材工舍用，何须把节向人誇。
枯木
作者：林用中
朝代：宋

數年抱葉不萌芽，終歲淹淹絕蘚花。
廊廟大材工舍用，何須把節向人誇。
残雪未消
作者：林用中
朝代：宋
体裁：七言绝句

冻压林巢欲堕鸦，素花飘落结烟霞。阴风惨淡青山老，不辨梅花与雪花。
殘雪未消
作者：林用中
朝代：宋

凍壓林巢欲墮鴉，素花飄落結煙霞。
陰風慘淡青山老，不辨梅花與雪花。
泉声
作者：林用中
朝代：宋

穿云络日苦悲吟，涧底潺潺觅好音。弦管笙簧寒碎玉，源头深处细追寻。
泉声
作者：林用中
朝代：宋

穿云络日苦悲吟，涧底潺潺觅好音。
絃管笙簧寒碎玉，源头深处细追寻。
泉聲
作者：林用中
朝代：宋

穿雲絡日苦悲吟，澗底潺潺覓好音。
絃管笙簧寒碎玉，源頭深處細追尋。
渡兴乐江望祝融
作者：林用中
朝代：宋

今日溪云迷小槎，层层锦浪映晴霞。
须臾直至前村去，遥望羣峰真可夸。
渡兴乐江望祝融
作者：林用中
朝代：宋

今日溪云迷小槎，层层锦浪映晴霞。
须臾直至前村去，遥望群峰真可夸。
渡兴乐江望祝融
作者：林用中
朝代：宋

今日溪云迷小槎，层层锦浪映晴霞。须臾直至前村去，遥望群峰真可誇。
渡興樂江望祝融
作者：林用中
朝代：宋

今日溪雲迷小槎，層層錦浪映晴霞。
須臾直至前村去，遥望羣峰真可誇。
游南岳风雪未已决策登山用敬夫春风楼韵
作者：林用中
朝代：宋

人言南山颠，烟霞耸楼观。
俯瞰了坤倪，仰攀接天汉。
勇往愧未能，长吟湘水畔。
兹来渺遐思，风雪岂中断。
行行重行行，敢起自昼嘆。
我闻精神交，石裂冰可泮。
阴沴驱层霄，杲日丽旭旦。
决策君勿疑，此理或通贯。
登山回
作者：林用中
朝代：宋

勝概峰頭寺，尋幽客自來。
泉聲澗分細，山色翠成堆。
踏破千崖雪，還聞一夜雷。
東林期擬結，卧石夢忘回。
登山回
作者：林用中
朝代：宋
体裁：五言律诗

胜概峰头寺，寻幽客自来。泉声涧分细，山色翠成堆。踏破千崖雪，还闻一夜雷。东林期拟结，卧石梦忘回。
登山有作次敬夫韵
作者：林用中
朝代：宋

壁立崔嵬不計尋，千峰羅列獻奇深。
等閑佇立遥觀徧，流水高山萬古心。
登山有作次敬夫韵
作者：林用中
朝代：宋

壁立崔嵬不计寻，千峰罗列献奇深。
等闲伫立遥观徧，流水高山万古心。
登山有作次敬夫韵
作者：林用中
朝代：宋

壁立崔嵬不计寻，千峰罗列献奇深。等闲伫立遥观遍，流水高山万古心。
登祝融口占
作者：林用中
朝代：宋

托身天际外，寄足在云端。俯仰心犹壮，登临眼尽宽。乾坤真景界，风雪倍朝寒。忽起烟霞想，相从结大还。
登祝融口占
作者：林用中
朝代：宋

托身天际外，寄足在云端。
俯仰心犹壮，登临眼尽宽。
干坤真景界，风雪倍朝寒。
忽起烟霞想，相从结大还。
登祝融口占
作者：林用中
朝代：宋

托身天際外，寄足在雲端。
俯仰心猶壯，登臨眼盡寬。
乾坤真景界，風雪倍朝寒。
忽起煙霞想，相從結大還。
石廩峰次敬夫韵
作者：林用中
朝代：宋

石廩峰高直插天，芳名耿耿舊流傳。
好推佳惠敷寰宇，始信人間大有年。
石廪峰次敬夫韵
作者：林用中
朝代：宋
体裁：七言绝句

石廪峰高直插天，芳名耿耿旧流传。好推佳惠敷寰宇，始信人间大有年。
福岩寺回望岳市
作者：林用中
朝代：宋
体裁：七言绝句

福岩宝地几千年，宫殿朦胧锁暮烟。游客回头怀想望，自知身在寂寥天。
福岩寺读张南湖旧诗
作者：林用中
朝代：宋

名公有意着新书，翰墨精神碧玉姿。
今日山中纔读罢，经行已续少陵诗。
福岩寺读张南湖旧诗
作者：林用中
朝代：宋

名公有意著新书，翰墨精神碧玉姿。今日山中才读罢，经行已续少陵诗。
福巖寺回望嶽市
作者：林用中
朝代：宋

福巖寶地幾千年，宮殿朦朧鎖暮煙。
遊客回頭懷想望，自知身在寂寥天。
福巖寺讀張南湖舊詩
作者：林用中
朝代：宋

名公有意著新書，翰墨精神碧玉姿。
今日山中纔讀罷，經行已續少陵詩。
胡文广仲与范伯崇自岳市来同登绝顶举酒极谈得闻比日讲论之乐
作者：林用中
朝代：宋
体裁：五言律诗

自得中峰住，怜君冒雪来。共登福岩寺，齐上古层台。斗酒酬佳兴，诗怀喜独开。飘然尘世隔，谈论转堪哀。
胡文廣仲與范伯崇自嶽市來同登絕頂舉酒極談得聞比日講論之樂
作者：林用中
朝代：宋

自得中峰住，憐君冒雪來。
共登福岩寺，齊上古層臺。
斗酒酬佳興，詩懷喜獨開。
飄然塵世隔，談論轉堪哀。
自上封下福岩道旁访李邺侯书堂山路榛合不可往矣遂赋此
作者：林用中
朝代：宋
体裁：七言绝句

百年古路已成荒，今日人称相国堂。麟凤已归天上去，空留遗像在斜阳。
自上封下福巖道旁訪李鄴侯書堂山路榛合不可往矣遂賦此
作者：林用中
朝代：宋

百年古路已成荒，今日人稱相國堂。
麟鳳已歸天上去，空留遺像在斜陽。
自方广过高台赋此
作者：林用中
朝代：宋
体裁：五言律诗

山云迷古寺，曙色照孤城。禅境风偏好，空门眼倍明。逢僧叙旧话，对客结新盟。□□□□□，□□□□生。
自方廣過高臺賦此
作者：林用中
朝代：宋

山雲迷古寺，曙色照孤城。
禪境風偏好，空門眼倍明。
逢僧敘舊話，對客結新盟。
□□□□□，□□□□生。
自西园登山宿方广寺
作者：林用中
朝代：宋
体裁：五言律诗

登山极目望，梵宇自鲜明。风度闲花落，云低野树清。夜长人不寐，地僻月初生。明发又归去，何能已此情。
自西園登山宿方廣寺
作者：林用中
朝代：宋

登山極目望，梵宇自鮮明。
風度閑花落，雲低野樹清。
夜長人不寐，地僻月初生。
明發又歸去，何能已此情。
至上封
作者：林用中
朝代：宋

岳背三冬雪，真同不夜城。
野烟何晃荡，涧水助空明。
行橐多新句，青山有旧盟。
堂堂身世事，渠漫说三生。
至上封
作者：林用中
朝代：宋

嶽背三冬雪，真同不夜城。
野烟何晃蕩，澗水助空明。
行橐多新句，青山有舊盟。
堂堂身世事，渠漫說三生。
莲花峰次敬夫韵
作者：林用中
朝代：宋
体裁：七言绝句

十丈花开自白莲，峰头花色更鲜妍。分明会得濂溪趣，强作新诗续古篇。
蓮花峰次敬夫韵
作者：林用中
朝代：宋

十丈花開自白蓮，峰頭花色更鮮妍。
分明會得濂溪趣，强作新詩續古篇。
行林間幾三十里寒甚道旁有殘火溫酒舉白方覺有暖意次敬夫韵
作者：林用中
朝代：宋

高山絕頂雪千堆，凜裂冰膚這幾回。
行到林間得殘火，借它燃燼暖寒杯。
行林间几三十里寒甚道旁有残火温酒举白方觉有暖意次敬夫韵
作者：林用中
朝代：宋
体裁：七言绝句

高山绝顶雪千堆，凛裂冰肤这几回。行到林间得残火，借它燃烬暖寒杯。
賦羅漢果
作者：林用中
朝代：宋

團團碩果自流黄，羅漢芳名托上方。
寄語山僧留待客，多些滋味煮成湯。
贈上封諸老
作者：林用中
朝代：宋

上封臺觀靜，夕霽景偏清。
月下聞禪語，風中有磬聲。
龍池留古蹟，雁塔寄餘情。
借問房前樹，東窗忽偃生。
赋罗汉果
作者：林用中
朝代：宋
体裁：七言绝句

团团硕果自流黄，罗汉芳名托上方。寄语山僧留待客，多些滋味煮成汤。
赠上封诸老
作者：林用中
朝代：宋

上封台观静，夕霁景偏清。
月下闻禅语，风中有磬声。
龙池留古蹟，雁塔寄余情。
借问房前树，东窗忽偃生。
赠上封诸老
作者：林用中
朝代：宋

上封台观静，夕霁景偏清。月下闻禅语，风中有磬声。龙池留古迹，雁塔寄馀情。借问房前树，东窗忽偃生。
过高台获信老诗集
作者：林用中
朝代：宋

今朝移步野云端，幸得新诗读夜阑。识破中间真隐诀，月明风雪道休寒。
过高台获信老诗集
作者：林用中
朝代：宋

今朝移步野云端，幸得新诗读夜阑。
识破中间真隠诀，月明风雪道休寒。
遊南嶽風雪未已决策登山用敬夫春風樓韵
作者：林用中
朝代：宋

人言南山顛，煙霞聳樓觀。
俯瞰了坤倪，仰攀接天漢。
勇往愧未能，長吟湘水畔。
茲來渺遐思，風雪豈中斷。
行行重行行，敢起自晝嘆。
我聞精神交，石裂冰可泮。
陰沴驅層霄，杲日麗旭旦。
决策君勿疑，此理或通貫。
過高臺獲信老詩集
作者：林用中
朝代：宋

今朝移步野雲端，幸得新詩讀夜闌。
識破中間真隠訣，月明風雪道休寒。
道中景物甚勝吟賞不暇敬夫有詩因次其韵
作者：林用中
朝代：宋

天外雲端磬有聲，道中景物信增新。
徘徊吟賞天將暮，好向平原問主人。
道中景物甚胜吟赏不暇敬夫有诗因次其韵
作者：林用中
朝代：宋
体裁：七言绝句

天外云端磬有声，道中景物信增新。徘徊吟赏天将暮，好向平原问主人。
醉下祝融峰
作者：林用中
朝代：宋
体裁：七言绝句

祝融高处怯寒风，浩荡飘凌震我胸。今日与君同饮罢，愿狂酩酊下遥峰。
醉下祝融峰
作者：林用中
朝代：宋

祝融高處怯寒風，浩蕩飄凌震我胸。
今日與君同飲罷，願狂酩酊下遥峰。
雪消溪涨见山色可喜口占
作者：林用中
朝代：宋
体裁：七言绝句

雪消山色自青青，水涨溪流拍小汀。行客悠悠心目快，漫题新句在空屏。
雪消溪漲見山色可喜口占
作者：林用中
朝代：宋

雪消山色自青青，水漲溪流拍小汀。
行客悠悠心目快，漫題新句在空屏。
霜月
作者：林用中
朝代：宋

雪霁云收月满天，冰轮碾转净无烟。几回寒色侵人冷，底信清光永夜娟。
霜月
作者：林用中
朝代：宋

雪霁云收月满天，冰轮碾转浄无烟。
几迴寒色侵人冷，底信清光永夜娟。
霜月
作者：林用中
朝代：宋

雪霽雲收月滿天，冰輪碾轉浄無煙。
幾迴寒色侵人冷，底信清光永夜娟。
題福巖寺
作者：林用中
朝代：宋

久慕雲間寺，相從此日來。
山僧留客坐，野老把松栽。
地拱千尋險，天遮四面開。
殷勤方外望，塵事不勝哀。
題福巖寺·題南臺
作者：林用中
朝代：宋

山高聳樓觀，天際有瑶臺。
地僻煙霞靜，門空雲霧開。
輿圖真絕域，形勝實崔巍。
久以平生慕，今年始得來。
题福岩寺
作者：林用中
朝代：宋
体裁：五言律诗

久慕云间寺，相从此日来。山僧留客坐，野老把松栽。地拱千寻险，天遮四面开。殷勤方外望，尘事不胜哀。
题福岩寺·题南台
作者：林用中
朝代：宋
体裁：五言律诗

山高耸楼观，天际有瑶台。地僻烟霞静，门空云雾开。舆图真绝域，形胜实崔巍。久以平生慕，今年始得来。
馬上口占次敬夫韵
作者：林用中
朝代：宋

寒雪飄飄白晝昏，征驄曉發向孤村。
途中風物來時異，吟罷新詩擊酒尊。
馬上舉韓退之話口占
作者：林用中
朝代：宋

天寒愁思正茫茫，匹馬周行野樹蒼。
遥想韓公昔年事，聲名留得後來香。
馬跡橋
作者：林用中
朝代：宋

此日驅車馬跡橋，遠從師友步青霄。
登臨不用還歧想，爲愛山翁喜見招。
马上举韩退之话口占
作者：林用中
朝代：宋
体裁：七言绝句

天寒愁思正茫茫，匹马周行野树苍。遥想韩公昔年事，声名留得后来香。
马上口占次敬夫韵
作者：林用中
朝代：宋
体裁：七言绝句

寒雪飘飘白昼昏，征骢晓发向孤村。途中风物来时异，吟罢新诗击酒尊。
马迹桥
作者：林用中
朝代：宋
体裁：七言绝句

此日驱车马迹桥，远从师友步青霄。登临不用还歧想，为爱山翁喜见招。
蝗不入青丘
作者：林盘
朝代：宋

赈济饥荒尚未苏，旱蝗何幸我疆无。
悲愁远宦天应闵，不復乡村闹鼓桴。
梅雨潭
作者：林石
朝代：宋

去夏曾同潭上游，荫松坐石濯清流。
论文声杂飞泉响，话道心齐邃谷幽。
盛暑忽思寻旧好，烦襟顿觉似新秋。
也知关决多余暇，能更重为胜赏不。
梅雨潭
作者：林石
朝代：宋

去夏曾同潭上游，荫松坐石濯清流。论文声杂飞泉响，话道心齐邃谷幽。盛暑忽思寻旧好，烦襟顿觉似新秋。也知关决多馀暇，能更重为胜赏不。
梅雨潭
作者：林石
朝代：宋

去夏曾同潭上遊，蔭松坐石濯清流。
論文聲雜飛泉響，話道心齊邃谷幽。
盛暑忽思尋舊好，煩襟頓覺似新秋。
也知關决多餘暇，能更重爲勝賞不。
游翠阴洞和朱履常韵
作者：林石
朝代：宋
体裁：五言绝句

松桂擢危岑，烟云昼亦阴。洞门虽不锁，谁测洞中深。
登福全山
作者：林石
朝代：宋

嘗聞陶隠居，經行到茲地。
君王屢飛詔，高尚心愈厲。
一幅畫雙牛，誰人知此意。
登福全山
作者：林石
朝代：宋

尝闻陶隐居，经行到兹地。君王屡飞诏，高尚心愈厉。一幅画双牛，谁人知此意。
登福全山
作者：林石
朝代：宋

尝闻陶隠居，经行到兹地。
君王屡飞诏，高尚心愈厉。
一幅画双牛，谁人知此意。
遊翠陰洞和朱履常韻
作者：林石
朝代：宋

松桂擢危岑，烟雲晝亦陰。
洞門雖不鎖，誰測洞中深。
戏笔
作者：林石涧
朝代：宋
体裁：七言绝句

碧云芳草两悠悠，望断天涯此倚楼。莫遣闲愁似江海，潮生潮落几时休。
月夜溪行怀富沙友
作者：林石涧
朝代：宋
体裁：七言绝句

溪光清浅碎琼瑶，杨柳风柔酒渐消。犹忆去年今夜月，照人同上水西桥。
杂咏
作者：林石涧
朝代：宋
体裁：七言绝句

蓂荚阶前日月飞，羹墙惆怅望尧眉。三千年笑巢由错，不见勋华揖逊时。
潮后
作者：林石涧
朝代：宋
体裁：七言律诗

潮后菰蒋半带泥，隔林遥听午时鸡。江天漠漠云帆远，野日荒荒春鸟啼。石壁倒垂枯树老，沙田平接乱山低。经行好处须摹取，收入诗囊付小奚。
燕
作者：林石涧
朝代：宋
体裁：五言律诗

年年因社到，海阔翅飞低。故国伤新别，空梁忆旧栖。暮帘疏竹雨，春岸落花泥。红线今何在，香愁满绣闺。
送友人西上
作者：林石涧
朝代：宋
体裁：五言律诗

祖席歌云散，春风助马飞。到京三月尽，为客几时归。雨驿梨花瘦，烟村荻笋肥。倚门有慈母，莫负老莱衣。
雪中怀槐坡丹品
作者：林石涧
朝代：宋

昔同诗伴结清游，乱折梅花当酒筹。
十二阑干风雪裏，玉人扶醉下西楼。
雪中怀槐坡丹品
作者：林石涧
朝代：宋

昔同诗伴结清游，乱折梅花当酒筹。十二阑干风雪里，玉人扶醉下西楼。
戲筆
作者：林石澗
朝代：宋

碧雲芳草兩悠悠，望斷天涯此倚樓。
莫遣閑愁似江海，潮生潮落幾時休。
月夜溪行懷富沙友
作者：林石澗
朝代：宋

溪光清淺碎瓊瑶，楊柳風柔酒漸消。
猶憶去年今夜月，照人同上水西橋。
潮後
作者：林石澗
朝代：宋

潮後菰蔣半带泥，隔林遥聽午時雞。
江天漠漠雲帆遠，野日荒荒春鳥啼。
石壁倒垂枯樹老，沙田平接亂山低。
經行好處須摹取，收入詩囊付小奚。
燕
作者：林石澗
朝代：宋

年年因社到，海闊翅飛低。
故國傷新別，空梁憶舊棲。
暮簾疏竹雨，春岸落花泥。
紅線今何在，香愁滿綉閨。
送友人西上
作者：林石澗
朝代：宋

祖席歌雲散，春風助馬飛。
到京三月盡，爲客幾時歸。
雨驛梨花瘦，煙村荻筍肥。
倚門有慈母，莫負老萊衣。
雜詠
作者：林石澗
朝代：宋

蓂莢階前日月飛，羹牆惆悵望堯眉。
三千年笑巢由錯，不見勳華揖遜時。
雪中懷槐坡丹品
作者：林石澗
朝代：宋

昔同詩伴結清遊，亂折梅花當酒籌。
十二闌干風雪裏，玉人扶醉下西樓。
答王学士
作者：林石田
朝代：宋

已着山人屐，那能远入城。
艰难思变姓，老大畏争名。
病叶兼虫下，闲云背雨行。
长怀陶靖节，出处意分明。
答王學士
作者：林石田
朝代：宋

已著山人屐，那能遠入城。
艱難思變姓，老大畏爭名。
病葉兼蟲下，閑雲背雨行。
長懷陶靖節，出處意分明。
蝗不入青丘
作者：林磐
朝代：宋

賑濟饑荒尚未蘇，旱蝗何幸我疆無。
悲愁遠宦天應閔，不復鄉村鬧鼓桴。
蝗不入青丘
作者：林磐
朝代：宋

赈济饥荒尚未苏，旱蝗何幸我疆无。悲愁远宦天应闵，不复乡村闹鼓桴。
九日题潮阳县斋
作者：林票
朝代：宋
体裁：七言绝句

去岁重阳尚故乡，今朝官舍又重阳。人情不似黄花好，处处相逢一种香。
题州宅𫇢阁
作者：林积
朝代：宋
体裁：五言绝句

济川须用楫，罔水戒行舟。四海风波路，安眠是胜游。
冷泉
作者：林稹
朝代：宋

一泓清可沁詩脾，冷暖年來只自知。
流向西湖載歌舞，回頭不似在山時。
冷泉亭
作者：林稹
朝代：宋
体裁：七言绝句

一泓清可沁詩脾，冷暖年來只自知。
流出西湖載歌舞，回頭不似在山時。
冷泉亭
作者：林稹
朝代：宋

一泓清可沁诗脾，冷暖年来只自知。
流出西湖载歌舞，回头不似在山时。
冷泉亭
作者：林稹
朝代：宋
体裁：诗

一泓清可沁诗脾，冷暖年来只自知。流向西湖载歌舞，回头不似在山时。
龍隠洞
作者：林穀
朝代：宋

崢嶸頭角隠何年，直露靈光在此間。
天下蒼生方引領，好施膏雨潤人寰。
題州宅𫇢閣
作者：林積
朝代：宋

濟川須用楫，罔水戒行舟。
四海風波路，安眠是勝遊。
挽胡季昭
作者：林經德
朝代：宋

扶植綱常抗直聲，白頭不憚嶺南行。
書云惟孝友兄弟，臣罪當誅王聖明。
削籍投荒從寶慶，陟階錄後頼端平。
朝家賜謚今方舉，凜凜孤忠死亦生。
閒居
作者：林緒
朝代：宋

宿草江邊閣，臨流發嘯歌。
所觀得病少，豈在蓄書多。
生子能無貴，居身不可過。
苟圖銷旦夕，青鬢長如何。
挽胡季昭
作者：林经德
朝代：宋

扶植纲常抗直声，白头不惮岭南行。书云惟孝友兄弟，臣罪当诛王圣明。削籍投荒从宝庆，陟阶录后赖端平。朝家赐谥今方举，凛凛孤忠死亦生。
挽胡季昭
作者：林经德
朝代：宋

扶植纲常抗直声，白头不惮岭南行。
书云惟孝友兄弟，臣罪当诛王圣明。
削籍投荒从宝庆，陟阶录后頼端平。
朝家赐谥今方举，凛凛孤忠死亦生。
閒居
作者：林绪
朝代：宋
体裁：五言律诗

宿草江边阁，临流发啸歌。所观得病少，岂在蓄书多。生子能无贵，居身不可过。苟图销旦夕，青鬓长如何。
卜筑
作者：林羲
朝代：宋
体裁：五言律诗

卜筑向东郊，低檐浅覆巢。自知心计拙，不与市情交。夜烛调诗律，晨香玩易爻。有时松影散，坐看鹤归巢。
卜築
作者：林羲
朝代：宋

卜築向東郊，低簷淺覆巢。
自知心計拙，不與市情交。
夜燭調詩律，晨香玩易爻。
有時松影散，坐看鶴歸巢。
鱸鄉亭
作者：林肇
朝代：宋

膾鱸珍珠是吳鄉，丞相曾過賦短章。
新作水齋堪寓目，舊停桂棹有餘光。
滿前野景煙波闊，自後秋風意氣長。
莫待東曹歸憶此，分慳居在碧州旁。
鲈乡亭
作者：林肇
朝代：宋

脍鲈珍味是吴乡，丞相曾过赋短章。新作水斋堪寓目，旧停桂棹有馀光。满前野景烟波阔，自后秋风意气长。莫待东曹归忆此，分悭居在碧州旁。
鲈乡亭
作者：林肇
朝代：宋

脍鲈珍珠是吴乡，丞相曾过赋短章。
新作水斋堪寓目，旧停桂棹有余光。
满前野景烟波阔，自后秋风意气长。
莫待东曹归忆此，分悭居在碧州旁。
句
作者：林肤
朝代：宋

延平阁想张华剑，宝婺楼观沈约诗。
句
作者：林膚
朝代：宋

延平閣想張華劍，寶婺樓觀沈約詩。
歌
作者：林自然
朝代：宋

訪古老洞天，撞見神仙飲三杯。
復三杯，又三杯，不覺醺醺醉。
回頭看人間，身在青烟外。
歌
作者：林自然
朝代：宋

访古老洞天，撞见神仙饮三杯。复三杯，又三杯，不觉醺醺醉。回头看人间，身在青烟外。
歌
作者：林自然
朝代：宋

访古老洞天，撞见神仙饮三杯。
復三杯，又三杯，不觉醺醺醉。
回头看人间，身在青烟外。
西江月
作者：林自然
朝代：宋

二十余年看访道，经游万水千山。明师未遇肯安闲。几度拈香一瓣。
幸遇至人说破，虚无妙用循环。工夫只在片时间。遍体神光灿烂。
西江月
作者：林自然
朝代：宋

二十餘年訪道，經遊萬水千山。明師未遇肯安閒。幾度拈香一瓣。幸遇至人說破，虛無妙用迴圈。工夫只在片時間。遍體神光燦爛。
西江月·二十馀年访道
作者：林自然
朝代：宋
体裁：词

二十馀年访道，经游万水千山。明师未遇肯安闲。几度拈香一瓣。幸遇至人说破，虚无妙用循环。工夫只在片时间。遍体神光灿烂。
酹江月·念奴娇
作者：林自然
朝代：宋
体裁：词

凿开混沌，见钱塘南控、长江凝碧。今古词人图此景，谁解推原端的。岁去年来，日庚月甲，因甚无差忒。如今说破，要知天地来历。道散有一强名，五行颠倒，互列乾坤历。坎水逆流朝丙户，随月盈亏消息。气到中秋，金能生水，倍涌千重雪。神仙妙用，与潮没个差别。
酹江月·念奴娇·凿开混沌
作者：林自然
朝代：宋

凿开混沌，见钱塘南控、长江凝碧。
今古词人图此景，谁解推原端的。
岁去年来，日庚月甲，因甚无差忒。
如今说破，要知天地来历。
道散有一强名，五行颠倒，互列干坤历。
坎水逆流朝丙户，随月盈亏消息。
气到中秋，金能生水，倍涌千重雪。
神仙妙用，与潮没个差别。
酹江月·念奴嬌
作者：林自然
朝代：宋

鑿開混沌，見錢塘南控、長江凝碧。今古詞人圖此景，誰解推原端的。歲去年來，日庚月甲，因甚無差忒。如今說破，要知天地來歷。道散有一強名，五行顛倒，互列乾坤歷。坎水逆流朝丙戶，隨月盈虧訊息。氣到中秋，金能生水，倍湧千重雪。神仙妙用，與潮沒個差別。
酹江月（金丹合潮候图）
作者：林自然
朝代：宋

凿开混沌，见钱塘南控、长江凝碧。今古词人图此景，谁解推原端的。岁去年来，日庚月申，因甚无差忒。如今说破，要知天地来历。
道散有一强名，五行颠倒，互列乾坤历。坎水逆流朝丙户，随月盈亏消息。气到中秋，金能生水，倍涌千重雪。神仙妙用，与潮没个差别。赋此酹江月词，默合周天之数，故录潮候於右，以示同志。
和駱蘿憲分水嶺詩·其一
作者：林致誠
朝代：宋

一自端明去外臺，脩途松蓋屬誰栽。
仁心既許推仁政，玉笋清班趁早排。
和駱蘿憲分水嶺詩·其三
作者：林致誠
朝代：宋

照人風骨清如玉，振祖家聲遠若雷。
想對旅窗貪讀易，不知門外使車來。
和駱蘿憲分水嶺詩·其二
作者：林致誠
朝代：宋

莫言種木事平平，多少行人上玉京。
豈憚炎途依密蔭，雲天大芘盡蒙成。
書至鵝湖訪先祖簡肅詩扁歲久不復存矣月老重飾一板令余書楬芝蘭室因題二十八字
作者：林致誠
朝代：宋

憶昔先翁此地經，曾揮詩筆掃青冥。
我來徧索前修句，雷電何年敕六丁。
书至鹅湖访先祖简肃诗扁岁久不复存矣月老重
作者：林致诚
朝代：宋

忆昔先翁此地经，曾挥诗笔扫青冥。
我来篇索前修句，雷电何年敕六丁。
书至鹅湖访先祖简肃诗扁岁久不复存矣月老重饰一板令余书楬芝兰室因题二十八字
作者：林致诚
朝代：宋

忆昔先翁此地经，曾挥诗笔扫青冥。我来遍索前修句，雷电何年敕六丁。
书至鹅湖访先祖简肃诗扁岁久不復存矣月老重饰一板令余书楬芝兰室因题二十八字
作者：林致诚
朝代：宋

忆昔先翁此地经，曾挥诗笔扫青冥。
我来徧索前修句，雷电何年敕六丁。
和骆萝宪分水岭诗
作者：林致诚
朝代：宋

一自端明去外台，脩途松盖属谁栽。仁心既许推仁政，玉笋清班趁早排。莫言种木事平平，多少行人上玉京。岂惮炎途依密荫，云天大芘尽蒙成。照人风骨清如玉，振祖家声远若雷。想对旅窗贪读易，不知门外使车来。
和骆萝宪分水岭诗·其一
作者：林致诚
朝代：宋

一自端明去外台，修途松盖属谁栽。
仁心既许推仁政，玉笋清班趁早排。
和骆萝宪分水岭诗·其一
作者：林致诚
朝代：宋

一自端明去外台，脩途松盖属谁栽。仁心既许推仁政，玉笋清班趁早排。
和骆萝宪分水岭诗·其三
作者：林致诚
朝代：宋
体裁：七言绝句

照人风骨清如玉，振祖家声远若雷。想对旅窗贪读易，不知门外使车来。
和骆萝宪分水岭诗·其二
作者：林致诚
朝代：宋
体裁：七言绝句

莫言种木事平平，多少行人上玉京。岂惮炎途依密荫，云天大芘尽蒙成。
句·其一
作者：林興宗
朝代：宋

最是北來詩料少，地寒難得見梅花。
句·其二
作者：林興宗
朝代：宋

形容變盡頭如雪，不改當時一寸心。
游鸣山
作者：林芘
朝代：宋
体裁：七言绝句

杏花舞径乱红雨，麦浪涨空摇翠烟。十里清风寻小寺，快船如马水如天。
觀潮閣
作者：林芘
朝代：宋

江山不受範，偃蹇散莫收。
領略得要會，聚此百尺樓。
霽色明千峰，斜陽带歸舟。
堪洗北客塵，似脫南冠囚。
二子倚秋晚，岸巾送明眸。
杯寒風景切，句落雲煙愁。
况我江海人，二頃亦易秋。
百年鷗盟在，脫幘行當休。
观潮阁
作者：林芘
朝代：宋
体裁：古风

江山不受范，偃蹇散莫收。领略得要会，聚此百尺楼。霁色明千峰，斜阳带归舟。堪洗北客尘，似脱南冠囚。二子倚秋晚，岸巾送明眸。杯寒风景切，句落云烟愁。况我江海人，二顷亦易秋。百年鸥盟在，脱帻行当休。
遊鳴山
作者：林芘
朝代：宋

杏花舞徑亂紅雨，麥浪漲空摇翠煙。
十里清風尋小寺，快船如馬水如天。
送退斋先生归武夷
作者：林若存
朝代：宋

书院新鳌峰，五观祠学宫，
马邵独避席，将无道不同。
专专论的派，此理谁当穷。
独学无师友，前儒议温公。
准绳规矩内，安得鞭霆风。
送退斋先生归武夷
作者：林若存
朝代：宋

大运何茫茫，海桑逝不留。
武夷有乔木，虬枝尚相樛。
自昔擢巍科，为今阐大猷。
万里惮北上，三年喜南游。
长身古衣冠，庙眉了双眸。
虽与今人居，不与今人俦。
和风颜子春，泰山邹孟秋，
一双忧世泪，溅入银河流。
相期入圣城，舍子谁当优。
奈何弃我去，荦确归途修。
我欲断中流，去棹何悠悠。
我欲息天风。别袂何飕飕。
明晨君已远，晚岁吾何求。
恐无后会期，笑作来生谋。
送退斋先生归武夷
作者：林若存
朝代：宋

我未识退斋，虚生七十载。一旦过诸途，未语心先拜。堂堂眉睫间，礼乐见三代。正涂日以荒，良心日以坏。天不产斯人，吾道将畴赖。书院新鳌峰，五贤祠学宫。马邵独避席，将无道不同。专专论的派，此理谁当穷。独学无师友，前儒议温公。准绳规矩内，安得鞭霆风。我七君六旬，从会知无期。但贪言议合，不误光景非。先生明当别，吾将俦决疑。欲言尚何限，记一十已遗。及其未溘先，幸无靳珍题。大运何茫茫，海桑逝不留。武夷有乔木，虬枝尚相樛。自昔擢巍科，为今阐大猷。万里惮北上，三年喜南游。长身古衣冠，庞眉瞭双眸。虽与今人居，不与今人俦。和风颜子春，泰山邹孟秋。一双忧世泪，溅入银河流。相期入圣域，舍子谁当优。奈何弃我去，荦确归途修。我欲断中流，去棹何悠悠。我欲息天风，别袂何飕飕。明晨君已远，晚岁吾何求。恐无后会期，笑作来生谋。
送退斋先生归武夷·其一
作者：林若存
朝代：宋

我未识退斋，虚生七十载。一旦过诸途，未语心先拜。堂堂眉睫间，礼乐见三代。正涂日以荒，良心日以坏。天不产斯人，吾道将畴赖。
送退斋先生归武夷·其一
作者：林若存
朝代：宋

我未识退斋，虚生七十载。
一旦过诸途，未语心先拜。
堂堂眉睫间，礼乐见三代。
正涂日以荒，良心日以坏。
天不产斯人，吾道将畴頼。
送退斋先生归武夷·其三
作者：林若存
朝代：宋

我七君六旬，从会知无期。
但贪言议合，不悞光景非。
先生明当别，吾将俦决疑。
欲言尚何限，记一十已遗。
及其未溘先，幸无靳珍题。
送退斋先生归武夷·其三
作者：林若存
朝代：宋

我七君六旬，从会知无期。但贪言议合，不误光景非。先生明当别，吾将俦决疑。欲言尚何限，记一十已遗。及其未溘先，幸无靳珍题。
送退斋先生归武夷·其二
作者：林若存
朝代：宋

书院新鰲峰，五贤祠学宫。
马邵独避席，将无道不同。
专专论的派，此理谁当穷。
独学无师友，前儒议温公。
准绳规矩内，安得鞭霆风。
送退斋先生归武夷·其二
作者：林若存
朝代：宋

书院新鳌峰，五贤祠学宫。马邵独避席，将无道不同。专专论的派，此理谁当穷。独学无师友，前儒议温公。准绳规矩内，安得鞭霆风。
送退斋先生归武夷·其四
作者：林若存
朝代：宋
体裁：古风

大运何茫茫，海桑逝不留。武夷有乔木，虬枝尚相樛。自昔擢巍科，为今阐大猷。万里惮北上，三年喜南游。长身古衣冠，庞眉瞭双眸。虽与今人居，不与今人俦。和风颜子春，泰山邹孟秋。一双忧世泪，溅入银河流。相期入圣域，舍子谁当优。奈何弃我去，荦确归途修。我欲断中流，去棹何悠悠。我欲息天风，别袂何飕飕。明晨君已远，晚岁吾何求。恐无后会期，笑作来生谋。
送退齋先生歸武夷·其一
作者：林若存
朝代：宋

我未識退齋，虛生七十載。
一旦過諸途，未語心先拜。
堂堂眉睫間，禮樂見三代。
正塗日以荒，良心日以壞。
天不産斯人，吾道將疇頼。
送退齋先生歸武夷·其三
作者：林若存
朝代：宋

我七君六旬，從會知無期。
但貪言議合，不悞光景非。
先生明當別，吾將儔决疑。
欲言尚何限，記一十已遺。
及其未溘先，幸無靳珍題。
送退齋先生歸武夷·其二
作者：林若存
朝代：宋

書院新鰲峰，五賢祠學宮。
馬邵獨避席，將無道不同。
專專論的派，此理誰當窮。
獨學無師友，前儒議溫公。
準繩規矩內，安得鞭霆風。
送退齋先生歸武夷·其四
作者：林若存
朝代：宋

大運何茫茫，海桑逝不留。
武夷有喬木，虯枝尚相樛。
自昔擢巍科，爲今闡大猷。
萬里憚北上，三年喜南游。
長身古衣冠，龐眉瞭雙眸。
雖與今人居，不與今人儔。
和風顔子春，泰山鄒孟秋。
一雙憂世淚，濺入銀河流。
相期入聖域，舍子誰當優。
奈何棄我去，犖确歸途修。
我欲斷中流，去棹何悠悠。
我欲息天風，別袂何颼颼。
明晨君已遠，晚歲吾何求。
恐無後會期，笑作來生謀。
題父墓亭
作者：林若淵
朝代：宋

虎踞龍蟠經幾春，靖康孤節照蒼旻。
至今凜凜有生氣，愧死當年膜拜人。
题父墓亭
作者：林若渊
朝代：宋
体裁：七言绝句

虎踞龙蟠经几春，靖康孤节照苍旻。至今凛凛有生气，愧死当年膜拜人。
詩一首
作者：林虙
朝代：宋

我公道德祖東丘，志小全吳見此游。
遠意最稱包萬里，佳名直欲付千秋。
眷憐今日踰文獻，友愛終身負道州。
扶病强隨都騎去，回腸百折伴江流。
诗一首
作者：林虙
朝代：宋
体裁：七言律诗

我公道德祖东丘，志小全吴见此游。远意最称包万里，佳名直欲付千秋。眷怜今日踰文献，友爱终身负道州。扶病强随都骑去，回肠百折伴江流。
題廣州光孝寺
作者：林衢
朝代：宋

開池曾記虞翻苑，列樹今存建德門。
無客不觀丞相硯，有人曾悟祖師幡。
舊煎訶子泉猶冽，新種菩提葉又繁。
無奈益州經卷好，千絲絲縷未消痕。
题广州光孝寺
作者：林衢
朝代：宋
体裁：七言律诗

开池曾记虞翻苑，列树今存建德门。无客不观丞相砚，有人曾悟祖师幡。旧煎诃子泉犹冽，新种菩提叶又繁。无奈益州经卷好，千丝丝缕未消痕。
初夏別墅
作者：林表民
朝代：宋

池館春方謝，連朝雨似烟。
亂荷藏睡鷺，繁木集嘶蟬。
地僻觀書樂，心清得句玄。
野僧時過我，携手弄雲泉。
初夏别墅
作者：林表民
朝代：宋
体裁：五言律诗

池馆春方谢，连朝雨似烟。乱荷藏睡鹭，繁木集嘶蝉。地僻观书乐，心清得句玄。野僧时过我，携手弄云泉。
剡中詩
作者：林表民
朝代：宋

遺蹤曾記晉諸賢，乘興今無雪後船。
斷塹毀垣難借問，磚文猶著太康年。
剡中诗
作者：林表民
朝代：宋

遗踪曾记晋诸贤，乘兴今无雪后船。
断堑毁垣难借问，砖文犹着太康年。
剡中诗
作者：林表民
朝代：宋

遗踪曾记晋诸贤，乘兴今无雪后船。断堑毁垣难借问，砖文犹著太康年。
同謝鄒訪平老
作者：林表民
朝代：宋

江湖包笠今閑却，默坐惟繙貝葉文。
耳重懶聞時俗事，客來聊薦一甌雲。
同谢邹访平老
作者：林表民
朝代：宋
体裁：七言绝句

江湖包笠今闲却，默坐惟翻贝叶文。耳重懒闻时俗事，客来聊荐一瓯云。
同錢則父登郡城觀予所和梅仲潛金山弔東魯林表民逢吉詩淮民同賦一絕
作者：林表民
朝代：宋

水落寒沙晚照收，沙邊誰復艤孤舟。
鮑昭自作蕪城賦，難寫江南不盡愁。
同钱则父登郡城观予所和梅仲潜金山吊东鲁林表民逢吉诗淮民同赋一绝
作者：林表民
朝代：宋

水落寒沙晚照收，沙边谁复舣孤舟。鲍昭自作芜城赋，难写江南不尽愁。
同钱则父登郡城观予所和梅仲潜金山弔东鲁林表民逢吉诗淮民同赋一绝
作者：林表民
朝代：宋

水落寒沙晚照收，沙边谁復舣孤舟。
鲍昭自作芜城赋，难写江南不尽愁。
夜登桐柏上清閣
作者：林表民
朝代：宋

雨過中宵夜滿空，一山松竹韻溪風。
披衣獨上上清閣，身在半天雲氣中。
夜登桐柏上清阁
作者：林表民
朝代：宋
体裁：七言绝句

雨过中宵夜满空，一山松竹韵溪风。披衣独上上清阁，身在半天云气中。
天台邵明府履善遗牡丹各赋一绝
作者：林表民
朝代：宋

人间兴废手搏沙，乔木犹存少故家。不见石边题甲乙，空馀姓氏落名花。一春苦雨又忧花，烂尽秧根谷再芽。见说云头红可喜，老农犹恐是朝霞。可是东皇雨露深，不成一字亦腰金。世间大有麒麟楦，对此谁能起愧心。一枝美过玉柈盂，岁晚何由复遇苏。我欲命名名不得，有名无实不如无。
天台邵明府履善遗牡丹各赋一绝·其一
作者：林表民
朝代：宋

人间兴废手搏沙，乔木犹存少故家。
不见石边题甲乙，空余姓氏落名花。
天台邵明府履善遗牡丹各赋一绝·其一
作者：林表民
朝代：宋

人间兴废手搏沙，乔木犹存少故家。不见石边题甲乙，空馀姓氏落名花。
天台邵明府履善遗牡丹各赋一绝·其三
作者：林表民
朝代：宋

可是东皇雨露深，不成一字亦腰金。
世间大有麒麟楦，对此谁能起媿心。
天台邵明府履善遗牡丹各赋一绝·其三
作者：林表民
朝代：宋

可是东皇雨露深，不成一字亦腰金。世间大有麒麟楦，对此谁能起愧心。
天台邵明府履善遗牡丹各赋一绝·其二
作者：林表民
朝代：宋
体裁：七言绝句

一春苦雨又忧花，烂尽秧根谷再芽。见说云头红可喜，老农犹恐是朝霞。
天台邵明府履善遗牡丹各赋一绝·其四
作者：林表民
朝代：宋

一枝美过玉柈盂，岁晚何由复遇苏。我欲命名名不得，有名无实不如无。
天台邵明府履善遗牡丹各赋一绝·其四
作者：林表民
朝代：宋

一枝美过玉柈盂，岁晚何由復遇苏。
我欲命名名不得，有名无实不如无。
天台邵明府履善遺牡丹各賦一絕·其一
作者：林表民
朝代：宋

人間興廢手搏沙，喬木猶存少故家。
不見石邊題甲乙，空餘姓氏落名花。
天台邵明府履善遺牡丹各賦一絕·其三
作者：林表民
朝代：宋

可是東皇雨露深，不成一字亦腰金。
世間大有麒麟楦，對此誰能起媿心。
天台邵明府履善遺牡丹各賦一絕·其二
作者：林表民
朝代：宋

一春苦雨又憂花，爛盡秧根穀再芽。
見說雲頭紅可喜，老農猶恐是朝霞。
天台邵明府履善遺牡丹各賦一絕·其四
作者：林表民
朝代：宋

一枝美過玉柈盂，歲晚何由復遇蘇。
我欲命名名不得，有名無實不如無。
寄圣水老法照
作者：林表民
朝代：宋

五载禅林结净缘，又飞一锡过甘泉。晓池洗钵云常润，夜阁翻经月自圆。碧眼谁参庭畔柏，赤身难并社中莲。饱看胜景多佳句，好为闲人寄一篇。
寄圣水老法照
作者：林表民
朝代：宋

五载禅林结浄缘，又飞一锡过甘泉。
晓池洗钵云常润，夜阁翻经月自圆。
碧眼谁参庭畔柏，赤身难并社中莲。
饱看胜景多佳句，好为闲人寄一篇。
寄怀仙居赞府尤贵端
作者：林表民
朝代：宋

乐安山水佳，游屐独未至。复有县佐贤，欲见形梦寐。忆昨交际初，篝灯饮文字。数卷出宝储，三人若鼎峙。相忘略形骸，同道许气义。间之欻半期，仰止惟一志。咸言居官清，或说立趣异。对松悟诗玄，饮水乐书味。于此可怡悦，视彼持游戏。芸隐示倡酬，玉川辱简记。不敏既重惭，有碍亦每喟。牖月揖耿光，瓶梅想幽致。思苦夜无眠，吟成托邮骑。
寄怀仙居赞府尤贵端
作者：林表民
朝代：宋

乐安山水佳，游屐独未至。
復有县佐贤，欲见形梦寐。
忆昨交际初，篝灯饮文字。
数卷出宝储，三人若鼎峙。
相忘略形骸，同道许气义。
间之欻半朞，仰止惟一志。
咸言居官清，或说立趣异。
对松悟诗玄，饮水乐书味。
于此可怡悦，视彼持游戏。
芸隠示倡酬，玉川辱简记。
不敏既重惭，有碍亦每喟。
牖月揖耿光，瓶梅想幽致。
思苦夜无眠，吟成托邮骑。
寄懷仙居贊府尤貴端
作者：林表民
朝代：宋

樂安山水佳，遊屐獨未至。
復有縣佐賢，欲見形夢寐。
憶昨交際初，篝燈飲文字。
數卷出寶儲，三人若鼎峙。
相忘略形骸，同道許氣義。
間之欻半朞，仰止惟一志。
咸言居官清，或說立趣異。
對松悟詩玄，飲水樂書味。
於此可怡悅，視彼持遊戲。
芸隠示倡酬，玉川辱簡記。
不敏既重慚，有礙亦每喟。
牖月揖耿光，瓶梅想幽致。
思苦夜無眠，吟成托郵騎。
寄聖水老法照
作者：林表民
朝代：宋

五載禪林結浄緣，又飛一錫過甘泉。
曉池洗鉢雲常潤，夜閣繙經月自圓。
碧眼誰參庭畔柏，赤身難並社中蓮。
飽看勝景多佳句，好爲閑人寄一篇。
寄題鄭熙寧夫玉軒
作者：林表民
朝代：宋

良玉本不琢，大音無希聲。
觀君命軒意，欲以詩自鳴。
君詩志古調，考擊參差韺。
泠泠澗泉泣，切切谿條清。
孚尹露涵采，潤美月泛英。
昔聞洛山中，種者須其成。
非希咸陽價，匵韞那敢輕。
用之薦穹昊，何但鬼神驚。
凉欲覺庭葉，夜疏耿鐙驚。
一讀一啟予，古調真難評。
寄题郑熙宁夫玉轩
作者：林表民
朝代：宋
体裁：古风

良玉本不琢，大音无希声。观君命轩意，欲以诗自鸣。君诗志古调，考击参差韺。泠泠涧泉泣，切切溪条清。孚尹露涵采，润美月泛英。昔闻洛山中，种者须其成。非希咸阳价，椟韫那敢轻。用之荐穹昊，何但鬼神惊。凉欲觉庭叶，夜疏耿镫惊。一读一启予，古调真难评。
寄餞趙清中主上元簿
作者：林表民
朝代：宋

六代舊都遺跡在，詞人懷古去登臨。
長干塔上青山遠，玄武湖邊碧草深。
肯把簿書遮望眼，但圖方略副焦心。
平江大海雖吾願，臺閣須材必訪尋。
寄饯赵清中主上元簿
作者：林表民
朝代：宋
体裁：七言律诗

六代旧都遗迹在，词人怀古去登临。长干塔上青山远，玄武湖边碧草深。肯把簿书遮望眼，但图方略副焦心。平江大海虽吾愿，台阁须材必访寻。
山斋书事
作者：林表民
朝代：宋
体裁：五言律诗

掩卷听蝉韵，凭栏数雁行。井风梧叶雨，篱月菊花霜。又见秋将老，那堪夜更长。愁吟无语共，残灺落书床。
山齋書事
作者：林表民
朝代：宋

掩卷聽蟬韻，憑欄數雁行。
井風梧葉雨，籬月菊花霜。
又見秋將老，那堪夜更長。
愁吟無語共，殘灺落書床。
怀仙桥
作者：林表民
朝代：宋
体裁：七言绝句

晴雷昼夜激奔湍，涧草岩花亦耐寒。刘阮茫茫空仰止，恐乘风月一鞭鸾。
懷仙橋
作者：林表民
朝代：宋

晴雷晝夜激奔湍，澗草巖花亦耐寒。
劉阮茫茫空仰止，恐乘風月一鞭鸞。
挽处士张君
作者：林表民
朝代：宋

扣龙泉了探慈湖，倦矣归携一束书。白首功名销壮气，清溪游钓乐闲居。山人宁有趋戎幕，方伯今谁顾草庐。乡旧凋零无复见，北风吹雨更愁予。
挽都梁太守洪季輔寺丞
作者：林表民
朝代：宋

鼓吹舟歸日，軍門巷哭時。
身拋淮郡印，事入峴山碑。
敵在家何用，城危孰與持。
墓門今已閉，千載使人悲。
挽都梁太守洪季辅寺丞
作者：林表民
朝代：宋
体裁：五言律诗

鼓吹舟归日，军门巷哭时。身抛淮郡印，事入岘山碑。敌在家何用，城危孰与持。墓门今已闭，千载使人悲。
新昌道中
作者：林表民
朝代：宋

残村时有两三家，缭绕清溪路更赊。
客裏不知春去尽，满山风雨落桐花。
新昌道中
作者：林表民
朝代：宋

残村时有两三家，缭绕清溪路更赊。客里不知春去尽，满山风雨落桐花。
新昌道中
作者：林表民
朝代：宋

殘村時有兩三家，繚繞清溪路更賒。
客裏不知春去盡，滿山風雨落桐花。
梁民曹以二首为小园木香光宠次韵抒谢
作者：林表民
朝代：宋

春风珠幰走青虬，清夜西园谁共游。十里水边浑似雪，唤船应是误王猷。攀条折蕊属骚人，迟恐颠风扫玉尘。如付枕囊供醉寝，繁香薰骨解留春。
梁民曹以二首为小园木香光宠次韵抒谢·其一
作者：林表民
朝代：宋
体裁：七言绝句

春风珠幰走青虬，清夜西园谁共游。十里水边浑似雪，唤船应是误王猷。
梁民曹以二首为小园木香光宠次韵抒谢·其二
作者：林表民
朝代：宋

攀条折蕊属骚人，迟恐颠风扫玉尘。如付枕囊供醉寝，繁香薰骨解留春。
梁民曹以二首为小园木香光宠次韵抒谢·其二
作者：林表民
朝代：宋

攀条折蘂属骚人，迟恐颠风扫玉尘。
如付枕囊供醉寝，繁香熏骨解留春。
梁民曹以二首爲小園木香光寵次韻抒謝·其一
作者：林表民
朝代：宋

春風珠幰走青虬，清夜西園誰共遊。
十里水邊渾似雪，喚船應是誤王猷。
梁民曹以二首爲小園木香光寵次韻抒謝·其二
作者：林表民
朝代：宋

攀條折蘂屬騷人，遲恐顛風掃玉塵。
如付枕囊供醉寢，繁香薰骨解留春。
次韵刘允叔丈主簿读予所编天台集见赠之作
作者：林表民
朝代：宋

楼头残月映储胥，人在西窗酒醒余。
梦裏都忘阆风路，吟边如到玉霄居。
邻墙共作无何饮，别墅期看未见书。
祇恐弓旌便招去，汉家答诏待相如。
次韵刘允叔丈主簿读予所编天台集见赠之作
作者：林表民
朝代：宋

楼头残月映储胥，人在西窗酒醒馀。梦里都忘阆风路，吟边如到玉霄居。邻墙共作无何饮，别墅期看未见书。祇恐弓旌便招去，汉家答诏待相如。
次韵沈兴之税院岁暮即事二首
作者：林表民
朝代：宋

一檐寒雨滴愁声，赢得松斋睡思清。急景不知年又谢，壮心空怅事无成。温存冻壁火初举，陵轹破窗风自鸣。多谢故交相慰藉，浪捐珠璧使人惊。穿云时有一鸿声，唤雪风来冷更清。腊意未教梅萼老，春风先放柳条成。乱离每叹兵难戢，贫贱还忧道不鸣。节物一番空自好，暗添年纪却堪惊。
次韵沈兴之税院岁暮即事二首·其一
作者：林表民
朝代：宋
体裁：古风

一檐寒雨滴愁声，赢得松斋睡思清。急景不知年又谢，壮心空怅事无成。温存冻壁火初举，陵轹破窗风自鸣。多谢故交相慰藉，浪捐珠璧使人惊。
次韵沈兴之税院岁暮即事二首·其二
作者：林表民
朝代：宋

穿云时有一鸿声，唤雪风来冷更清。腊意未教梅萼老，春风先放柳条成。乱离每叹兵难戢，贫贱还忧道不鸣。节物一番空自好，暗添年纪却堪惊。
次韵沈兴之税院岁暮即事二首·其二
作者：林表民
朝代：宋

穿云时有一鸿声，唤雪风来冷更清。
腊意未教梅萼老，春风先放柳条成。
乱离每嘆兵难戢，贫贱还忧道不鸣。
节物一番空自好，暗添年纪却堪惊。
次韵王亚夫景存县尉送春二首
作者：林表民
朝代：宋

欲劝东君尽一杯，临岐无语独迟回。晚风自有留连意，递得莺声过柳来。登临长是爱清晖，晚岁知心亦自稀。永昼松斋掩书坐，却看梁燕引雏归。
次韵王亚夫景存县尉送春二首·其一
作者：林表民
朝代：宋

欲劝东君尽一杯，临岐无语独迟回。晚风自有留连意，递得莺声过柳来。
次韵王亚夫景存县尉送春二首·其一
作者：林表民
朝代：宋

欲劝东君尽一杯，临岐无语独迟回。
晚风自有留连意，递得鶑声过柳来。
次韵王亚夫景存县尉送春二首·其二
作者：林表民
朝代：宋
体裁：七言绝句

登临长是爱清晖，晚岁知心亦自稀。永昼松斋掩书坐，却看梁燕引雏归。
次韵酬陈之道明府见赠
作者：林表民
朝代：宋
体裁：五言律诗

为政鄱君日，劬然似苦吟。光前还照后，行古却居今。危世道犹直，故山春正深。露生观庶物，清坐更观心。
次韻劉允叔丈主簿讀予所編天台集見贈之作
作者：林表民
朝代：宋

樓頭殘月映儲胥，人在西窗酒醒餘。
夢裏都忘閬風路，吟邊如到玉霄居。
鄰牆共作無何飲，別墅期看未見書。
祇恐弓旌便招去，漢家答詔待相如。
次韻沈興之稅院歲暮即事二首·其一
作者：林表民
朝代：宋

一簷寒雨滴愁聲，贏得松齋睡思清。
急景不知年又謝，壯心空悵事無成。
溫存凍壁火初舉，陵轢破窗風自鳴。
多謝故交相慰藉，浪捐珠璧使人驚。
次韻沈興之稅院歲暮即事二首·其二
作者：林表民
朝代：宋

穿雲時有一鴻聲，喚雪風來冷更清。
臘意未教梅萼老，春風先放柳條成。
亂離每嘆兵難戢，貧賤還憂道不鳴。
節物一番空自好，暗添年紀却堪驚。
次韻王亞夫景存縣尉送春二首·其一
作者：林表民
朝代：宋

欲勸東君盡一杯，臨岐無語獨遲回。
晚風自有留連意，遞得鶑聲過柳來。
次韻王亞夫景存縣尉送春二首·其二
作者：林表民
朝代：宋

登臨長是愛清暉，晚歲知心亦自稀。
永晝松齋掩書坐，却看梁燕引雛歸。
次韻酬陳之道明府見贈
作者：林表民
朝代：宋

爲政鄱君日，劬然似苦吟。
光前還照後，行古却居今。
危世道猶直，故山春正深。
露生觀庶物，清坐更觀心。
玉漏迟
作者：林表民
朝代：宋
体裁：词

并湖游冶路。
垂堤万柳，麴尘笼雾。
草色将春，离思暗伤南浦。
旧日愔愔坊陌，尚想得、画楼窗户。
成远阻。
凤笺空寄，燕梁何许。
凄凉瘦损文园，记翠管联吟，玉壶通语。
事逐征鸿，几度悲欢休数。
莺醉乱花深里，悄难替、愁人分诉。
空院宇。
东风晚来吹雨。
玉漏迟·并湖游冶路
作者：林表民
朝代：宋
体裁：词

并湖游冶路。垂堤万柳，曲尘笼雾。草色将春，离思暗伤南浦。旧日愔愔坊陌，尚想得、画楼窗户。成远阻。凤笺空寄，燕梁何许。凄凉瘦损文园，记翠管联吟，玉壶通语。事逐征鸿，几度悲欢休数。莺醉乱花深里，悄难替、愁人分诉。空院宇。东风晚来吹雨。
简许远元寮
作者：林表民
朝代：宋

问云从何来，明月翳光景。须臾忽破散，依旧寒炯炯。问月何能照，月亦不自领。云来非我过，云去非我幸。无心付无事，虽巧不能逞。幽人起寤叹，婆娑弄清影。世人有万端，令人发深省。
简许远元寮
作者：林表民
朝代：宋

问云从何来，明月翳光景。
须臾忽破散，依旧寒炯炯。
问月何能照，月亦不自领。
云来非我过，云去非我幸。
无心付无事，虽巧不能逞。
幽人起寤嘆，婆娑弄清影。
世人有万端，令人发深省。
簡許遠元寮
作者：林表民
朝代：宋

問雲從何來，明月翳光景。
須臾忽破散，依舊寒炯炯。
問月何能照，月亦不自領。
雲來非我過，雲去非我幸。
無心付無事，雖巧不能逞。
幽人起寤嘆，婆娑弄清影。
世人有萬端，令人發深省。
西湖
作者：林表民
朝代：宋
体裁：七言绝句

十三楼寺朝餐饭，六一泉亭晚举觞。千古湖山难模处，淡烟微雨更斜阳。
西湖
作者：林表民
朝代：宋

十三樓寺朝餐飯，六一泉亭晚舉觴。
千古湖山難模處，淡烟微雨更斜陽。
訪懷遇師
作者：林表民
朝代：宋

獨隠重巖裏，全無物役心。
禪因秋月悟，詩對晚雲吟。
訪古猿驚錫，拋生鳥上林。
相知今十載，不憚遠來尋。
访怀遇师
作者：林表民
朝代：宋

独隐重岩里，全无物役心。禅因秋月悟，诗对晚云吟。访古猿惊锡，抛生鸟上林。相知今十载，不惮远来寻。
访怀遇师
作者：林表民
朝代：宋

独隠重岩裏，全无物役心。
禅因秋月悟，诗对晚云吟。
访古猿惊锡，抛生鸟上林。
相知今十载，不惮远来寻。
輓处士张君
作者：林表民
朝代：宋

扣龙泉了探慈湖，倦矣归携一束书。
白首功名销壮气，清溪游钓乐闲居。
山人宁有趋戎幕，方伯今谁顾草庐。
乡旧凋零无復见，北风吹雨更愁予。
輓开府宋公
作者：林表民
朝代：宋
体裁：七言律诗

五朝大老今谁是，晓月长庚可怆然。王某曾当挥制日，伏生将及授书年。雁峰去就朱轮养，台岭归从白布缠。秩视冢司优赠典，夜台光宠射穹躔。
輓新昌王明府吉甫
作者：林表民
朝代：宋

不見高人祇自悲，每哦佳句望烏衣。
浣花風月參謀去，採藥溪山茂宰歸。
萬里險艱頭已白，半生功業夢還非。
阿戎盍上青雲路，奕世清門要發揮。
輓新昌王明府吉甫
作者：林表民
朝代：宋
体裁：七言律诗

不见高人祇自悲，每哦佳句望乌衣。浣花风月参谋去，采药溪山茂宰归。万里险艰头已白，半生功业梦还非。阿戎盍上青云路，奕世清门要发挥。
輓王房州伯洪
作者：林表民
朝代：宋

崇牙出鎮古邊頭，名與龔黄共一流。
方見勒碑歌善政，忽驚罷市哭仁侯。
燕飛古巷人千里，梅落寒溪月一樓。
前事已非那可問，晚雲零落綠山稠。
輓王房州伯洪
作者：林表民
朝代：宋
体裁：七言律诗

崇牙出镇古边头，名与龚黄共一流。方见勒碑歌善政，忽惊罢市哭仁侯。燕飞古巷人千里，梅落寒溪月一楼。前事已非那可问，晚云零落绿山稠。
輓處士張君
作者：林表民
朝代：宋

扣龍泉了探慈湖，倦矣歸携一束書。
白首功名銷壯氣，清溪游釣樂閑居。
山人寧有趨戎幕，方伯今誰顧草廬。
鄉舊凋零無復見，北風吹雨更愁予。
輓開府宋公
作者：林表民
朝代：宋

五朝大老今誰是，曉月長庚可愴然。
王某曾當揮制日，伏生將及授書年。
雁峰去就朱輪養，台嶺歸從白布纏。
秩視冢司優贈典，夜臺光寵射穹躔。
送倪平仲高士归天台
作者：林表民
朝代：宋

绿章封事步虚仙，来自东皇太乙边。满袖明珠出光怪，又随溪月上归船。桐柏山高空翠寒，夜深星斗近仙坛。下宫银瀑三千丈，付与诗人雨后看。
送倪平仲高士归天台·其一
作者：林表民
朝代：宋
体裁：七言绝句

绿章封事步虚仙，来自东皇太乙边。满袖明珠出光怪，又随溪月上归船。
送倪平仲高士归天台·其二
作者：林表民
朝代：宋
体裁：七言绝句

桐柏山高空翠寒，夜深星斗近仙坛。下宫银瀑三千丈，付与诗人雨后看。
送倪平仲高士歸天台·其一
作者：林表民
朝代：宋

綠章封事步虛仙，來自東皇太乙邊。
滿袖明珠出光怪，又隨溪月上歸船。
送倪平仲高士歸天台·其二
作者：林表民
朝代：宋

桐柏山高空翠寒，夜深星斗近仙壇。
下宮銀瀑三千丈，付與詩人雨後看。
送天台李明府貫一歸越
作者：林表民
朝代：宋

赤城譚舊令，爲政且鳴琴。
澗瀑知清操，山雲識苦吟。
自甘微賤拙，誰信勒碑深。
歸路春風近，烟花繞禁林。
送天台李明府贯一归越
作者：林表民
朝代：宋
体裁：五言律诗

赤城谭旧令，为政且鸣琴。涧瀑知清操，山云识苦吟。自甘微贱拙，谁信勒碑深。归路春风近，烟花绕禁林。
送宗鏡上人歸剡因寄聲高九萬孫季蕃·其一
作者：林表民
朝代：宋

送師歸隠鏡山中，萬壑千巖指顧間。
菊磵花翁如見問，爲言憔悴老江關。
送宗鏡上人歸剡因寄聲高九萬孫季蕃·其三
作者：林表民
朝代：宋

一僧禮拜能行過，下面人看膽亦寒。
月出幻成銀色界，始知方廣在林端。
送宗鏡上人歸剡因寄聲高九萬孫季蕃·其二
作者：林表民
朝代：宋

神剜天劃成巖洞，橫亙危梁接應真。
垂下玉虹三百丈，雪花飛濺一山春。
送宗鏡上人歸剡因寄聲高九萬孫季蕃·其四
作者：林表民
朝代：宋

隨處禪房有水聲，我來石上坐忘形。
臨行更酌潭中淥，要洗多生業障清。
送宗镜上人归剡因寄声高九万孙季蕃
作者：林表民
朝代：宋

送师归隐镜山中，万壑千岩指顾间。菊涧花翁如见问，为言憔悴老江关。神剜天划成岩洞，横亘危梁接应真。垂下玉虹三百丈，雪花飞溅一山春。一僧礼拜能行过，下面人看胆亦寒。月出幻成银色界，始知方广在林端。随处禅房有水声，我来石上坐忘形。临行更酌潭中渌，要洗多生业障清。
送宗镜上人归剡因寄声高九万孙季蕃·其一
作者：林表民
朝代：宋

送师归隐镜山中，万壑千岩指顾间。菊涧花翁如见问，为言憔悴老江关。
送宗镜上人归剡因寄声高九万孙季蕃·其一
作者：林表民
朝代：宋

送师归隠镜山中，万壑千岩指顾间。
菊磵花翁如见问，为言憔悴老江关。
送宗镜上人归剡因寄声高九万孙季蕃·其三
作者：林表民
朝代：宋
体裁：七言绝句

一僧礼拜能行过，下面人看胆亦寒。月出幻成银色界，始知方广在林端。
送宗镜上人归剡因寄声高九万孙季蕃·其二
作者：林表民
朝代：宋
体裁：七言绝句

神剜天划成岩洞，横亘危梁接应真。垂下玉虹三百丈，雪花飞溅一山春。
送宗镜上人归剡因寄声高九万孙季蕃·其四
作者：林表民
朝代：宋
体裁：七言绝句

随处禅房有水声，我来石上坐忘形。临行更酌潭中渌，要洗多生业障清。
送浄应老道源往浙右
作者：林表民
朝代：宋
体裁：五言律诗

片云离海屿，吴地去随缘。托钵应行乞，升床亦坐禅。舟停上塘雪，寺隔过山烟。刺史知闻旧，无须觅镜传。
送浄應老道源往浙右
作者：林表民
朝代：宋

片雲離海嶼，吳地去隨緣。
托鉢應行乞，升牀亦坐禪。
舟停上塘雪，寺隔過山烟。
刺史知聞舊，無須覓鏡傳。
送王季和文知施州二首
作者：林表民
朝代：宋

皂盖蚕丛去，青祗凤历颁。雪林猿叫峡，春院鸟啼山。文字传三楚，恩威化八蛮。政成明主召，九虎启天关。宿幸依刘表，时蒙说项斯。方为感知赋，遽作送行诗。万里通吴蜀，千山隔梦思。江头野梅发，应记共吟时。
送王季和文知施州二首·其一
作者：林表民
朝代：宋
体裁：五言律诗

皂盖蚕丛去，青祗凤历颁。雪林猿叫峡，春院鸟啼山。文字传三楚，恩威化八蛮。政成明主召，九虎启天关。
送王季和文知施州二首·其一
作者：林表民
朝代：宋

皂蓋蠶叢去，青祗鳳曆頒。
雪林猿叫峽，春院鳥啼山。
文字傳三楚，恩威化八蠻。
政成明主召，九虎啟天關。
送王季和文知施州二首·其二
作者：林表民
朝代：宋
体裁：五言律诗

宿幸依刘表，时蒙说项斯。方为感知赋，遽作送行诗。万里通吴蜀，千山隔梦思。江头野梅发，应记共吟时。
送王季和文知施州二首·其二
作者：林表民
朝代：宋

宿幸依劉表，時蒙說項斯。
方爲感知賦，遽作送行詩。
萬里通吳蜀，千山隔夢思。
江頭野梅發，應記共吟時。
送祖太長老住虎丘
作者：林表民
朝代：宋

吳國前朝寺，懸知補處難。
岳雲迎外度，海月定中觀。
子去揮犀拂，吾當賣布單。
梅花知別意，無語澹相看。
送祖太长老住虎丘
作者：林表民
朝代：宋
体裁：五言律诗

吴国前朝寺，悬知补处难。岳云迎外度，海月定中观。子去挥犀拂，吾当卖布单。梅花知别意，无语澹相看。
送薛子範明府歸永嘉
作者：林表民
朝代：宋

天台邑債今還了，未上清班意若何。
行李比如初到少，鬢絲贏得近來多。
民輸界首攀車送，君向城隅枉騎過。
恨滿東風不能到，柳邊鶑語即驪歌。
送薛子范明府归永嘉
作者：林表民
朝代：宋

天台邑债今还了，未上清班意若何。行李比如初到少，鬓丝赢得近来多。民输界首攀车送，君向城隅枉骑过。恨满东风不能到，柳边莺语即骊歌。
送薛子范明府归永嘉
作者：林表民
朝代：宋

天台邑债今还了，未上清班意若何。
行李比如初到少，鬓丝赢得近来多。
民输界首攀车送，君向城隅枉骑过。
恨满东风不能到，柳边鶑语即骊歌。
重建神秀楼
作者：林表民
朝代：宋

慨昔淳熙初，忠定守郡时。
树楼城南门，众秀皆来归。
插空缭千峤，注海合两溪。
云眉扁古隶，蛟凤跃出飞。
西瞻建标霞，东俯采菊篱。
循环一甲子，天假兹良期。
象贤宣祖烈，布政轶吏师。
乘暇陟危级，更新敞前规。
肆开落成宴，镫月交明辉。
杰栋小芳桂，修梁薄辛夷。
空阔渺纳纳，青红湿离离。
太平毕文简，庆历元厚之。
猗彼三硕辅，勋业畴或非。
公今继其躅，岁月几推移。
魏謩宝遗笏，郑武缁旧衣。
过者登斯楼，咸诵金石词。
却笑楚臣作，空因秋气悲。
重建神秀楼
作者：林表民
朝代：宋

慨昔淳熙初，忠定守郡时。树楼城南门，众秀皆来归。插空缭千峤，注海合两溪。云眉扁古隶，蛟凤跃出飞。西瞻建标霞，东頫采菊篱。循环一甲子，天假兹良期。象贤宣祖烈，布政轶吏师。乘暇陟危级，更新敞前规。肆开落成宴，镫月交明辉。杰栋小芳桂，修梁薄辛夷。空阔渺纳纳，青红湿离离。太平毕文简，庆历元厚之。猗彼三硕辅，勋业畴或非。公今继其躅，岁月几推移。魏谟宝遗笏，郑武缁旧衣。过者登斯楼，咸诵金石词。却笑楚臣作，空因秋气悲。
重建神秀樓
作者：林表民
朝代：宋

慨昔淳熙初，忠定守郡時。
樹樓城南門，衆秀皆來歸。
插空繚千嶠，注海合兩溪。
雲眉扁古隸，蛟鳳躍出飛。
西瞻建標霞，東頫採菊籬。
循環一甲子，天假茲良期。
象賢宣祖烈，布政軼吏師。
乘暇陟危級，更新敞前規。
肆開落成宴，鐙月交明輝。
傑棟小芳桂，修梁薄辛夷。
空闊渺納納，青紅濕離離。
太平畢文簡，慶曆元厚之。
猗彼三碩輔，勳業疇或非。
公今繼其躅，歲月幾推移。
魏謩寶遺笏，鄭武緇舊衣。
過者登斯樓，咸誦金石詞。
却笑楚臣作，空因秋氣悲。
題六馬圖二首·其一
作者：林表民
朝代：宋

駿影爭馳意氣雄，被塵晴苑碧溶溶。
誰將妙筆開生面，霧鬣風鬃慘淡容。
題六馬圖二首·其二
作者：林表民
朝代：宋

龍媒要是龍眠筆，意在能空冀北群。
老我惟知賞神駿，何時變化上青雲。
題大慈寺兼簡照講師
作者：林表民
朝代：宋

來從金地過銀地，智者修禪古道場。
疊嶂倚空圍日月，穹聳松壑飽風霜。
碑文多是唐人刻，經卷猶隨煬帝藏。
偶值故交初入院，一鐙留宿水聲房。
題徐無競所藏花光仁老墨梅
作者：林表民
朝代：宋

江路冥迷飛霰密，道人定起幽情逸。
忽邀龍子幻新妝，粉淡香乾春一筆。
寒梢瘦著苔衣昏，壞色空留夢裏身。
幾回月墮交疏曉，霜髮相看不知老。
題方叔所藏馬中遠春牧晚歸圖
作者：林表民
朝代：宋

一抹東風樹色新，牛羊莽莽散平原。
微烟細草知歸路，竹塢人家半掩門。
题六马图二首
作者：林表民
朝代：宋

骏影争驰意气雄，被尘晴苑碧溶溶。谁将妙笔开生面，雾鬣风鬃惨淡容。龙媒要是龙眠笔，意在能空冀北群。老我惟知赏神骏，何时变化上青云。
题六马图二首·其一
作者：林表民
朝代：宋
体裁：七言绝句

骏影争驰意气雄，被尘晴苑碧溶溶。谁将妙笔开生面，雾鬣风鬃惨淡容。
题六马图二首·其二
作者：林表民
朝代：宋
体裁：七言绝句

龙媒要是龙眠笔，意在能空冀北群。老我惟知赏神骏，何时变化上青云。
题大慈寺兼简照讲师
作者：林表民
朝代：宋

来从金地过银地，智者修禅古道场。叠嶂倚空围日月，穹耸松壑饱风霜。碑文多是唐人刻，经卷犹随炀帝藏。偶值故交初入院，一镫留宿水声房。
题大慈寺兼简照讲师
作者：林表民
朝代：宋

来从金地过银地，智者修禅古道场。
迭嶂倚空围日月，穹耸松壑饱风霜。
碑文多是唐人刻，经卷犹随炀帝藏。
偶值故交初入院，一镫留宿水声房。
题徐无竞所藏花光仁老墨梅
作者：林表民
朝代：宋

江路冥迷飞霰密，道人定起幽情逸。忽邀龙子幻新妆，粉淡香乾春一笔。寒梢瘦著苔衣昏，坏色空留梦里身。几回月堕交疏晓，霜发相看不知老。
题徐无竞所藏花光仁老墨梅
作者：林表民
朝代：宋

江路冥迷飞霰密，道人定起幽情逸。
忽邀龙子幻新妆，粉淡香干春一笔。
寒梢瘦着苔衣昏，坏色空留梦裏身。
几回月堕交疏晓，霜髮相看不知老。
题方叔所藏马中远春牧晚归图
作者：林表民
朝代：宋
体裁：七言绝句

一抹东风树色新，牛羊莽莽散平原。微烟细草知归路，竹坞人家半掩门。
餞台倅王司令幾叔參釐天府
作者：林表民
朝代：宋

黼坐頒泥檢，黄圖駕玉星。
自應攄學業，端不藉門庭。
凍日湖梅白，春風院柳青。
從今亨路去，台嶺記曾經。
饯台倅王司令几叔参釐天府
作者：林表民
朝代：宋
体裁：五言律诗

黼坐颁泥检，黄图驾玉星。自应摅学业，端不藉门庭。冻日湖梅白，春风院柳青。从今亨路去，台岭记曾经。
句·其一
作者：林觀過
朝代：宋

公來無琴鶴，公去有芒鞋。
句·其二
作者：林觀過
朝代：宋

漢皇未下復讎詔，奈此匹夫匹婦何。
天柱窟
作者：林觀過
朝代：宋

六丁擎柱上天門，石窟空遺透地根。
不是溪人嚴守護，靈蹤那得至今存。
棋盤山
作者：林觀過
朝代：宋

山頂仙翁一局棋，不知人世幾推移。
玉枰石座今存否，空使朝猿暮鶴悲。
游寶相院
作者：林觀過
朝代：宋

古人期年變，拙政媿格頑。
觸此三伏暑，招提解征鞍。
好風隨過雨，稻花秀可餐。
南窗大榻凉，久輸老僧閒。
盤飱息萬慮，竹梧凜相看。
清陰交蔽芾，直節不可干。
斯來結三友，欲去復盤桓。
句
作者：林观过
朝代：宋

公来无琴鹤，公去有芒鞋。汉皇未下复雠诏，奈此匹夫匹妇何。
句·其一
作者：林观过
朝代：宋
体裁：句

公来无琴鹤，公去有芒鞋。
句·其二
作者：林观过
朝代：宋

汉皇未下复雠诏，奈此匹夫匹妇何。
句·其二
作者：林观过
朝代：宋

汉皇未下復雠诏，奈此匹夫匹妇何。
天柱窟
作者：林观过
朝代：宋
体裁：七言绝句

六丁擎柱上天门，石窟空遗透地根。不是溪人严守护，灵踪那得至今存。
棋盘山
作者：林观过
朝代：宋
体裁：七言绝句

山顶仙翁一局棋，不知人世几推移。玉枰石座今存否，空使朝猿暮鹤悲。
游宝相院
作者：林观过
朝代：宋

古人期年变，拙政媿格顽。
触此三伏暑，招提解征鞍。
好风随过雨，稻花秀可餐。
南窗大榻凉，久输老僧閒。
盘飱息万虑，竹梧凛相看。
清阴交蔽芾，直节不可干。
斯来结三友，欲去復盘桓。
游宝相院
作者：林观过
朝代：宋

古人期年变，拙政愧格顽。触此三伏暑，招提解征鞍。好风随过雨，稻花秀可餐。南窗大榻凉，久输老僧閒。盘飧息万虑，竹梧凛相看。清阴交蔽芾，直节不可干。斯来结三友，欲去复盘桓。
浯溪·其一
作者：林訪
朝代：宋

靈武儲皇識事端，解將權術濟艱難。
當時若徇區區節，宗社何由獲再安。
浯溪·其二
作者：林訪
朝代：宋

文士相輕自古然，堪嗟嘲詠費雕鎸。
元顔文筆非餘子，未可毛疵議昔賢。
遊瑞巖
作者：林誠仲
朝代：宋

巖半松門敞不關，芒鞋竹杖重躋攀。
天涵鑑水澄清裏，人入披雲杳藹間。
燒藥爐寒烟草碧，鎸詩石古雨苔斑。
干戈滿目何從適，日日青山共往還。
當陽寺
作者：林誥
朝代：宋

何處遇幽景，當陽絕頂尋。
雲霞千古態，松竹四時陰。
岫列天邊嶂，泉鳴澗底琴。
高人不遊此，應負愛山心。
浯溪
作者：林访
朝代：宋

文士相轻自古然，堪嗟嘲咏费雕镌。
元颜文笔非余子，示可毛疵议昔贤。
浯溪
作者：林访
朝代：宋

灵武储皇识事端，解将权术济艰难。当时若徇区区节，宗社何由获再安。文士相轻自古然，堪嗟嘲咏费雕镌。元颜文笔非馀子，未可毛疵议昔贤。
浯溪·其一
作者：林访
朝代：宋
体裁：七言绝句

灵武储皇识事端，解将权术济艰难。当时若徇区区节，宗社何由获再安。
浯溪·其二
作者：林访
朝代：宋

文士相轻自古然，堪嗟嘲咏费雕镌。
元颜文笔非余子，未可毛疵议昔贤。
浯溪·其二
作者：林访
朝代：宋

文士相轻自古然，堪嗟嘲咏费雕镌。元颜文笔非馀子，未可毛疵议昔贤。
游瑞岩
作者：林诚仲
朝代：宋

岩半松门敞不关，芒鞋竹杖重跻攀。天涵鉴水澄清里，人入披云杳蔼间。烧药炉寒烟草碧，镌诗石古雨苔斑。干戈满目何从适，日日青山共往还。
游瑞岩
作者：林诚仲
朝代：宋

岩半松门敞不关，芒鞋竹杖重跻攀。
天涵鑑水澄清裏，人入披云杳蔼间。
烧药炉寒烟草碧，镌诗石古雨苔斑。
干戈满目何从适，日日青山共往还。
当阳寺
作者：林诰
朝代：宋
体裁：五言律诗

何处遇幽景，当阳绝顶寻。云霞千古态，松竹四时阴。岫列天边嶂，泉鸣涧底琴。高人不游此，应负爱山心。
龙隐洞
作者：林谷
朝代：宋

峥嵘头角隐何年，直露灵光在此间。天下苍生方引领，好施膏雨润人寰。
龙隠洞
作者：林谷
朝代：宋

峥嵘头角隠何年，直露灵光在此间。
天下苍生方引领，好施膏雨润人寰。
鳴山巖
作者：林豫
朝代：宋

青山招隠桂叢高，五十年來姓字逃。
春雨晴時星欲洗，晚雷殷處水生濤。
關門不鎖空玄室，花徑無媒自碧桃。
安得飄颻塵外事，胡麻白日飯吾曹。
鸣山岩
作者：林豫
朝代：宋

青山招隐桂丛高，五十年来姓字逃。春雨晴时星欲洗，晚雷殷处水生涛。关门不锁空玄室，花径无媒自碧桃。安得飘飖尘外事，胡麻白日饭吾曹。
鸣山岩
作者：林豫
朝代：宋

青山招隠桂丛高，五十年来姓字逃。
春雨晴时星欲洗，晚雷殷处水生涛。
关门不锁空玄室，花径无媒自碧桃。
安得飘飖尘外事，胡麻白日饭吾曹。
病鶴
作者：林賓暘
朝代：宋

松梢秋氣怯霜衣，猶爲山人守石扉。
仙國靈丹無處覓，故鄉華表幾時歸。
心知海上雲霄□，眼見林間燕雀飛。
却恨吹臺消息斷，草烟城郭照斜暉。
紅葉
作者：林賓暘
朝代：宋

五夜霜爲染，輕明映碧流。
山林驚有色，天地欲無秋。
野渡風初起，夕陽雨未收。
昔聞供墨客，霜屋落颼飀。
挽胡季昭
作者：林起鰲
朝代：宋

直節槃槃古樹平，綱常山重一身輕。
歷陳高廟神靈語，願法周公日月更。
飛霧墮鳶遷客憾，漏泉疏爵大君明。
百年富貴端能幾，天壤無窮獨令名。
挽胡季昭
作者：林起鳌
朝代：宋
体裁：七言律诗

直节槃槃古树平，纲常山重一身轻。历陈高庙神灵语，愿法周公日月更。飞雾堕鸢迁客憾，漏泉疏爵大君明。百年富贵端能几，天壤无穷独令名。
句
作者：林迥
朝代：宋

门前红日海千里，池上白莲山四邻。青韭供盘饼面圆。春晚花王在处稀，山中还信正芳菲。多谢东君深属意。过门人指朝郎宅，入室浑如野老家。尺书中夜至，清晓即扬鞭。当年春榜首传名，对御如君有几人。
句·其一
作者：林迥
朝代：宋

門前紅日海千里，池上白蓮山四鄰。
句·其一
作者：林迥
朝代：宋

门前红日海千里，池上白莲山四邻。
句·其七
作者：林迥
朝代：宋

汲水僧归林下寺。
句·其七
作者：林迥
朝代：宋

汲水僧歸林下寺。
句·其三
作者：林迥
朝代：宋

春晚花王在处稀，山中还信正芳菲。
句·其三
作者：林迥
朝代：宋

春晚花王在處稀，山中還信正芳菲。
句·其二
作者：林迥
朝代：宋

青韭供盘饼面圆。
句·其二
作者：林迥
朝代：宋

青韮供盘餠面圆。
句·其二
作者：林迥
朝代：宋

青韮供盤餠面圓。
句·其五
作者：林迥
朝代：宋

过门人指朝郎宅，入室浑如野老家。
句·其五
作者：林迥
朝代：宋

過門人指朝郎宅，入室渾如野老家。
句·其八
作者：林迥
朝代：宋

当年春榜首传名，对御如君有几人。
句·其八
作者：林迥
朝代：宋

當年春榜首傳名，對御如君有幾人。
句·其六
作者：林迥
朝代：宋

尺书中夜至，清晓即扬鞭。
句·其六
作者：林迥
朝代：宋

尺書中夜至，清曉即揚鞭。
句·其四
作者：林迥
朝代：宋

多謝東君深屬意。
句·其四
作者：林迥
朝代：宋

多谢东君深属意。
同黄秘校游连江玉泉
作者：林迥
朝代：宋
体裁：五言律诗

泉山好景微，权尹讼庭希。晓马破云去，夜船乘月归。妓歌珠不断，人醉玉相依。薄宦自拘者，咄哉多是非。
同黄秘校遊連江玉泉
作者：林迥
朝代：宋

泉山好景微，權尹訟庭希。
曉馬破雲去，夜船乘月歸。
妓歌珠不斷，人醉玉相依。
薄宦自拘者，咄哉多是非。
四时山丹
作者：林迥
朝代：宋
体裁：七言绝句

叶剪青油药渥丹，春风随众出栏干。碧桃黄菊凋残后，谁伴长松到岁寒。
四時山丹
作者：林迥
朝代：宋

葉剪青油藥渥丹，春風隨衆出欄干。
碧桃黄菊凋殘後，誰伴長松到歲寒。
留題宿猿洞
作者：林迥
朝代：宋

幾年形勝晦南州，一旦聲名藹湛侯。
夜色併來三島月，水光分破五湖秋。
荔枝影裏安吟榻，紅藕香中繫釣舟。
金印解還天子後，詔書徵起不回頭。
留题宿猿洞
作者：林迥
朝代：宋

几年形胜晦南州，一旦声名蔼湛侯。
夜色併来三岛月，水光分破五湖秋。
荔枝影裏安吟榻，红藕香中繫钓舟。
金印解还天子后，诏书征起不回头。
留题宿猿洞
作者：林迥
朝代：宋

几年形胜晦南州，一旦声名蔼湛侯。夜色并来三岛月，水光分破五湖秋。荔枝影里安吟榻，红藕香中系钓舟。金印解还天子后，诏书徵起不回头。
長春
作者：林迥
朝代：宋

洞門深不放春歸，客到尋芳莫問時。
遲日暖風花草麗，照人紅艷一枝枝。
长春
作者：林迥
朝代：宋

洞门深不放春归，客到寻芳莫问时。迟日暖风花草丽，照人红艳一枝枝。
长春
作者：林迥
朝代：宋

洞门深不放春归，客到寻芳莫问时。
迟日暖风花草丽，照人红艷一枝枝。
題林子默隠居
作者：林迥
朝代：宋

先生平昔命何非，萬卷詩書一布衣。
回首長安成底事，吳山蒼翠幾時歸。
题林子默隠居
作者：林迥
朝代：宋
体裁：七言绝句

先生平昔命何非，万卷诗书一布衣。回首长安成底事，吴山苍翠几时归。
东湖
作者：林迪
朝代：宋

门巷深深过客稀，杖藜闲坐钓鱼矶。醉来一枕华胥梦，肯校人间是与非。崎岖世路苦风波，物外逍遥得趣多。门掩夕阳新睡觉，数声时度采菱歌。林梢乍过黄梅雨，湖面闲来白昼风。六月游人不知暑，恍惊身在水晶宫。一曲清歌酒一觞，幅巾林下兴何长。沙鸥似觉忘机久，时引新雏过短墙。高下人家绕郡城，隔湖遥认笑谈声。黄庭阅罢无馀事，却倚朱栏看月生。采莲游女惬轻衣，争弄兰舟一叶飞。过尽绿荷人不见，夜深时带月明归。诗坛棋战两无双，分得壶中日月长。只恐明时搜隐逸，不容高蹈老沧浪。
东湖·其一
作者：林迪
朝代：宋
体裁：七言绝句

门巷深深过客稀，杖藜闲坐钓鱼矶。醉来一枕华胥梦，肯校人间是与非。
东湖·其七
作者：林迪
朝代：宋

诗坛棋战两无双，分得壶中日月长。只恐明时搜隐逸，不容高蹈老沧浪。
东湖·其七
作者：林迪
朝代：宋

诗坛棋战两无双，分得壶中日月长。
只恐明时搜隠逸，不容高蹈老沧浪。
东湖·其三
作者：林迪
朝代：宋
体裁：七言绝句

林梢乍过黄梅雨，湖面闲来白昼风。六月游人不知暑，恍惊身在水晶宫。
东湖·其二
作者：林迪
朝代：宋
体裁：七言绝句

崎岖世路苦风波，物外逍遥得趣多。门掩夕阳新睡觉，数声时度采菱歌。
东湖·其五
作者：林迪
朝代：宋

高下人家绕郡城，隔湖遥认笑谈声。
黄庭阅罢无余事，却倚朱栏看月生。
东湖·其五
作者：林迪
朝代：宋

高下人家绕郡城，隔湖遥认笑谈声。黄庭阅罢无馀事，却倚朱栏看月生。
东湖·其六
作者：林迪
朝代：宋
体裁：七言绝句

采莲游女惬轻衣，争弄兰舟一叶飞。过尽绿荷人不见，夜深时带月明归。
东湖·其四
作者：林迪
朝代：宋
体裁：七言绝句

一曲清歌酒一觞，幅巾林下兴何长。沙鸥似觉忘机久，时引新雏过短墙。
去夏孙从之示玉蕊佳篇时过未敢赓和今年此花
作者：林迪
朝代：宋

食菜曾饕三百困，种花重看一番新。
洞仙旧赏轮无迹，工部高吟笔有神。
叠雪雅宜歌白雪，送春仍欲卖青春。
向来伪贴今冰释，从此嘉名遍广轮。
去夏孙从之示玉蘂佳篇时过未敢赓和今年此花盛开辄次严韵并以新刻辩证为献
作者：林迪
朝代：宋

食菜曾饕三百囷，种花重看一番新。
洞仙旧赏轮无迹，工部高吟笔有神。
迭雪雅宜歌白雪，送春仍欲买青春。
向来僞帖今冰释，从此嘉名徧广轮。
去夏孫從之示玉蘂佳篇時過未敢賡和今年此花盛開輒次嚴韻并以新刻辯證爲獻
作者：林迪
朝代：宋

食菜曾饕三百囷，種花重看一番新。
洞仙舊賞輪無迹，工部高吟筆有神。
疊雪雅宜歌白雪，送春仍欲買青春。
向來僞帖今冰釋，從此嘉名徧廣輪。
又題阮希聖東湖十絕·其一
作者：林迪
朝代：宋

群山高下浸湖溽，暝靄朝霞物物新。
驛道更穿東北去，青銅影裏看行人。
又題阮希聖東湖十絕·其一〇
作者：林迪
朝代：宋

仙亭射的鬭崔嵬，紫翠飄飄落酒杯。
更待春陰須一往，要看雷雨過湖來。
又題阮希聖東湖十絕·其七
作者：林迪
朝代：宋

一炷沉烟一案書，憐君重葺紫雲居。
溪山朝暮能新美，世事塵緣併掃除。
又題阮希聖東湖十絕·其三
作者：林迪
朝代：宋

軒窗特地向湖開，要客登臨共一杯。
白鳥探魚常不去，清風吹水等閑來。
又題阮希聖東湖十絕·其二
作者：林迪
朝代：宋

東湖水似鑑湖明，紅白蓮花自在生。
祇有香風吹客坐，更無煩暑到簷楹。
又題阮希聖東湖十絕·其五
作者：林迪
朝代：宋

門外青山几案橫，卷簾幽坐少逢迎。
一鈎香餌看魚上，萬頃金波待月生。
又題阮希聖東湖十絕·其八
作者：林迪
朝代：宋

鋤去蒿萊地勢平，開軒瀟洒瞰東城。
湖山變盡朝昏景，只欠青猿一兩聲。
又題阮希聖東湖十絕·其六
作者：林迪
朝代：宋

一湖綠水當窗靜，百里青山卷箔開。
只恐夕陽催客去，不妨幽鳥趁人來。
又题阮希圣东湖十绝·其一
作者：林迪
朝代：宋

群山高下浸湖溽，暝霭朝霞物物新。
驿道更穿东北去，青铜影裏看行人。
又题阮希圣东湖十绝·其一〇
作者：林迪
朝代：宋

仙亭射的斗崔嵬，紫翠飘飘落酒杯。
更待春阴须一往，要看雷雨过湖来。